title: Annu Rani

text: Rani saavutti pronssia Bhubaneswarin Aasian-mestaruuskilpailuissa 2017 tuloksella 57,32. Hän karsiutui loppukilpailusta Lontoon MM-kilpailuissa 2017.


title: Niileksen voimalaitos

text: Niileksen voimalaitos eli Pitkämö II sijaitsee Kurikassa Jalasjoesta erkanevan kanavan päässä, josta se laskee Pitkämön tekojärveen. Sen putouskorkeus on 12,5 metriä ja teho 1 MW. Fortum myi voimalan 2012 Koskienergialle


title: Pitkämön voimalaitos

text: Pitkämön vesivoimala eli Pitkämö I sijaitsee Pitkämön tekojärvellä, ja se on Jyllinkosken Sähkö Oy:n rakentama. Sen putouskorkeus on 28,5 metriä ja teho 6 MW. Fortum myi voimalan 2012 Koskienergialle. Voimala laskee Jalasjokeen.


title: Guzmán Pereira

text: Ricardo Guzmán Pereira Méndez (s. 16. toukokuuta 1991 Montevideo) on uruguaylainen jalkapalloilija. Pereira edustaa Chilen Primera Divisiónissa pelaavaa Universidad de Chileä. Pelipaikaltaan Pereira on puolustava keskikenttäpelaaja.


title: Guzmán Pereira

text: Pereira aloitti ammattilaisuransa vuonna 2010 montevideolaisessa Wanderersissa. Hän siirtyi heinäkuussa santiagolaiseen Universidad de Chileen. Hän pelasi Wanderersissa yhteensä 68 ottelua tehden niissä kolme maalia. Universidadissa Pereira on pelannut 28 ottelua tehden niissä kaksi maalia.


title: Guzmán Pereira

text: Ensimmäisen ottelunsa Uruguayn maajoukkueessa hän pelasi 13. marraskuuta 2014 ystävyysottelussa Costa Ricaa vastaan. Pereira oli mukana vuoden 2015 Copa Américassa, mutta ei pelannut turnauksessa otteluakaan. Hän on pelannut kolme maajoukkueottelua.


title: Luettelo Samsung Galaxy -tuoteperheen tuotteista

text: Tämä on luettelo Samsung Galaxy -tuoteperheen tuotteista.


text: Samsung Galaxy on Samsungin tuoteperhe, joka sisältää erilaisia älypuhelimia, phabletteja, tablettitietokoneita, älykelloja sekä muita elektroniikkalaitteita. Tuoteperheen ensimmäinen laite on vuonna 2009 julkaistu Samsung Galaxy -puhelin.


text: Phabletiksi lasketaan laitteet, joiden näytön koko on vähintään 5,2 tuumaa.


title: Jyrki Palo

text: Jyrki Palo (s. 17. heinäkuuta 1958 Tampere) on suomalainen toimittaja, joka toimii Yleisradion Espanjan kirjeenvaihtajana. Palo aloitti työnsä "Helsingin Sanomien" ulkomaantoimittajana Wienissä vuonna 1988. Vuonna 1996 hän siirtyi Madridiin. Vuonna 2003 yhteistyö "Helsingin Sanomien" kanssa päättyi. Siitä lähtien Palo on työskennellyt freelancer-toimittajana Madridissa tehden juttuja pääasiallisesti Yleisradiolle.


title: Lars Homén (senaattori)

text: Lars Homén (28. joulukuuta 1844 Eura – 12. marraskuuta 1906 Helsinki) oli suomalainen senaattori ja hovioikeudenneuvos.


title: Lars Homén (senaattori)

text: Homénin vanhemmat olivat kirkkoherra, rovasti Gustaf Wilhelm Homén (1804–1874) ja Maria Fredrika Augusta Adlerstjerna. Hän pääsi ylioppilaaksi 1861 Turun lukiosta ja valmistui Helsingin yliopistosta filosofian kandidaatiksi 1867, filosofian maisteriksi 1869 ja molempien oikeuksien kandidaatiksi 1873. Homén sai varatuomarin arvon 1875.


title: Lars Homén (senaattori)

text: Homén oli yleisen revisio-oikeuden kanslistina 1876–1880 ja notaarina 1880–1886, prokuraattoritoimituskunnan sihteerinä 1886–1889, lainvalmistelukunnan jäsenenä 1888–1890 ja Viipurin hovioikeudessa asessorina 1889–1900 sekä hovioikeudenneuvoksena vuonna 1900. Hän oli Suomen senaatin oikeusosastolla senaattorina 1900–1901 ja 1905–1906 sekä toimi asianajajana Helsingissä 1901–1905 jossa hänellä oli oma asianajotoimisto P. E. Svinhufvudin kanssa.


title: Lars Homén (senaattori)

text: Homén oli Helsingin rahatoimikamarin sihteerinä 1877–1884 ja kamarin jäsenenä sekä kaupunginvaltuuston jäsenenä. Hän oli Uudenmaan Osakepankin hallintoneuvoston jäsen 1901–1905.


title: Lars Homén (senaattori)

text: Homén oli naimisissa vuodesa 1878 Anna Ulrika Selina Baarmanin kanssa. Heidän poikiansa olivat kirjallisuudentutkija, kirjastonhoitaja ja professori Lars Olaf Homén ja jääkärieversti, kunnallisneuvos Lars Birger Homén.


title: Emily Bett Rickards

text: Emily Bett Rickards (s. 24. heinäkuuta 1991 Vancouver) on kanadalainen näyttelijä, joka tunnetaan parhaiten roolistaan The CW-kanavan action-draamasarjassa "Arrow", jossa hän näyttelee Felicity Smoakia. Hän on näytellyt myös hevosaiheisessa elokuvassa "Tyttö ja villivarsa 3" vuonna 2012.


title: Emily Bett Rickards

text: Rickards syntyi ja kasvoi Brittiläisessä Kolumbiassa. Hän harrasti nuorena tanssia ja näytteli musikaaleissa. Lukion jälkeen hän opiskeli vancouverilaisessa elokuvakoulussa. Rickards sai ensimmäiset roolinsa televisioelokuvista ennen kuin pääsi televisiosarjan "Arrow" ensimmäiselle tuotantokaudelle näyttelemään Felicity Smoakia. Hänen roolinsa sai yleisöltä hyvän vastaanoton, jolloin tuottajat päättivät lisätä alun perin sivuhahmoksi kirjoitetun Felicityn yhdeksi sarjan päähenkilöistä. Tällöin Rickards pääsi merkittävään osaan sarjan toiselle ja kolmannelle tuotantokaudelle.


title: Kloogan rautatieasema

text: Kloogan rautatieasema () on Eesti Raudteen Tallinna–Paldiski-radan varrella sijaitseva rautatieasema. Se sijaitsee 36,9 kilometriä Tallinnasta ja 11,8 kilometriä Paldiskista. Asemalta haarautuu 3,4-kilometrinen rata Kloogarannaan.


title: Kloogan rautatieasema

text: Kloogasta on Elronin liikennöimää henkilöliikennettä Tallinnaan (17–19 edestakaista vuoroa päivässä) ja Paldiskiin (14–15 edestakaista vuoroa päivässä) sekä Kloogarannaan (3–4 vuoroa).


title: Liu Shiying

text: Liu Shiying (s. 24. syyskuuta 1993) on kiinalainen keihäänheittäjä. Hänen henkilökohtainen ennätyksensä on Osakassa 20. toukokuuta 2018 heitetty 67,12 metriä.


title: Liu Shiying

text: Liu saavutti hopeaa alle 20-vuotiaiden maailmanmestaruuskilpailuissa 2012 tuloksella 59,20. Hän voitti samana vuonna alle 20-vuotiaiden Aasian-mestaruuden tuloksella 53,02. Hän voitti kultamitalin Wuhanissa järjestetyissä Aasian-mestaruuskilpailuissa 2015 heitettyään parhaalla heitollaan 61,33 metriä. Liu paransi samalla Li Lingwein kaksi vuotta aiemmin tekemää kisaennätystä 68 sentillä. Rio de Janeiron olympialaisissa 2016 hän karsiutui loppukilpailusta. Hän heitti toukokuussa 2017 Kawasakissa tuolloisen Aasian ennätyksen 66,47. Lontoon MM-kilpailuissa 2017 hän sijoittui kahdeksanneksi. Hän voitti kultaa Jakartan Aasian kisoissa 2018 tuloksella 66,09.


title: Emil Frithiof Andersin

text: Emil Frithiof Andersin (9. toukokuuta 1843 Iisalmi – 16. elokuuta 1906 Rantasalmi) oli suomalainen senaattori, valtiopäivämies, laamanni ja kihlakunnantuomari.


title: Emil Frithiof Andersin

text: Andersinin vanhemmat olivat nimismies Karl August Andersin (1816–1863) ja Johanna Amalia Liljander. Hän pääsi ylioppilaaksi vuonna 1862 Kuopion lukiosta ja suoritti Helsingin yliopistossa tuomarintutkinnon 1865. Andersin sai varatuomarin arvon 1868 ja laamannin arvon 1893.


title: Emil Frithiof Andersin

text: Andersin oli Kuopion läänin varalääninkamreerina 1873–1879, Kuopion pormestarina 1879–1883, Kuopion tuomiokunnan tuomarina 1883–1890 ja Liperin tuomiokunnan tuomarina 1890–1900. Hän oli Suomen senaatin oikeusosastolla senaattorina 1900–1905.


title: Emil Frithiof Andersin

text: Andersin oli säätyvaltiopäivillä talonpoikaissäädyn edustajana 1872 ja porvarissäädyn edustajana 1882, 1885, 1888, 1899 ja 1900. Hän toimi talonpoikaissäädyn sihteerinä 1891. Andersin oli Helsingin kaupunginvaltuuston puheenjohtaja 1884, Kuopion kaupunginvaltuuston jäsen 1884–1889 ja Joensuun kaupunginvaltuuston jäsen 1896–1899.


title: Emil Frithiof Andersin

text: Andersin oli naimisissa vuodesta 1868 Selina Aurora Pontánin kanssa. Heidän poikiaan olivat senaattori, oikeusneuvos ja kansanedustaja Walter August Andersin ja lääkintöneuvos Einar Emil Anttinen (vuoteen 1906 Andersin, 1876–1962).


title: Ludwig von Reuter

text: Ludwig von Reuter (9. helmikuuta 1869 Guben – 18. joulukuuta 1943 Potsdam) oli saksalainen amiraali, joka komensi ensimmäisen maailmansodan jälkeen Skotlannin Scapa Flow’hun internoitua Saksan avomerilaivastoa ja määräsi sen upotettavaksi kesäkuussa 1919.


title: Ludwig von Reuter

text: Reuter toimi maailmansodan aikana muun muassa taisteluristeilijä "SMS Derfflingerin" kapteenina sekä myöhemmin usean risteilijäryhmän komentajana. Avomerilaivaston komentaja Franz von Hipper nimitti hänen tiedustelualusryhmän komentajaksi ja hän yleni sodan aikana vara-amiraaliksi. Marraskuussa 1918 solmittu aselepo määräsi Saksan avomerilaivaston kaikki 74 alusta siirrettäviksi Englannin päälaivastotukikohtaan Scapa Flow’hun, kunnes niiden lopullisesta kohtalosta päätettäisiin rauhansopimuksen yhteydessä. Reuter sai komentaa laivastoa, joka saapui Scapa Flow’hun marraskuun 1918 lopulla ja jäi sen jälkeen odottamaan kohtaloaan. Kun Saksalle Versailles’n rauhansopimuksen allekirjoittamiseen annettu määräaika oli umpeutumassa, Reuter lähetti 21. kesäkuuta 1919 kaikkien alusten päälliköille salaisen koodiviestin, jossa nämä määrättiin upottamaan aluksensa, jotta ne eivät päätyisi sodan voittajien käsiin. Saksan hallitus oli jo päättänyt hyväksyä laivaston luovuttamisen briteille, mutta Reuter sai upotettua 66 laivaa. Britit pitivät tekoa aselepoehtojen rikkomisena, mutta eivät kyenneet estämään sitä.


title: Ludwig von Reuter

text: Kun Reuter palasi Saksaan, häntä juhlittiin kotimaassaan sankarina. Hän erosi palveluksesta elokuussa 1920 ja julkaisi seuraavana vuonna muistelmakirjan "Scapa Flow: Das Grab der Deutschen flotte". Hänet ylennettiin amiraaliksi vuonna 1939.


title: Elohopea-asetaatti

text: Elohopea-asetaatti ((CHO)Hg) on elohopea- ja asetaatti-ionien muodostama ioniyhdiste. Yhdistettä voidaan käyttää muiden elohopeayhdisteiden valmistamiseen ja katalyyttinä orgaanisen kemian reaktioissa.


title: Elohopea-asetaatti

text: Huoneenlämpötilassa elohopea-asetaatti on valkoista kiteistä ainetta. Yhdiste liukenee hyvin veteen ja liukenee myös eräisiin orgaanisiin liuottimiin kuten etanoliin ja dietyylieetteriin. Monien muiden elohopeayhdisteiden tavoin myös elohopea-asetaatti on hyvin myrkyllistä.


title: Elohopea-asetaatti

text: Elohopea-asetaattia voidaan valmistaa liuottamalla elohopeaoksidia tai elohopeajodidia kuumaan etikkahappoliuokseen. Etikkahappoa käytetään hieman ylimäärin ehkäisemään muodostuvan suolan hydrolyysiä. Toinen tapa valmistaa yhdistettä on hapettaa elohopeaa peretikkahapolla ja liuottaa muodostunut tuote etikkahappoon.


title: Elohopea-asetaatti

text: Elohopea-asetaattia voidaan käyttää muiden elohopeayhdisteiden valmistamiseen. Erityisesti sitä käytetään orgaanisten elohopeayhdisteiden kuten fenyylielohopea-asetaatin ja merbromiinin synteesiin. Yhdistettä voidaan käyttää myös katalyyttinä orgaanisen kemian synteeseissä esimerkiksi polymerointireaktioissa ja analyyttisessä kemiassa reagenssina.


title: Gustaf Julius Ferdinand Nummelin

text: Gustaf Julius Ferdinand Nummelin (3. huhtikuuta 1845 Pori – 8. toukokuuta 1927 Helsinki) oli suomalainen senaattori ja hovioikeudenneuvos.


title: Gustaf Julius Ferdinand Nummelin

text: Nummelinin vanhemmat olivat kauppias Klas Johan Nummelin ja Fredrika Wahlbäck. Hän pääsi ylioppilaaksi 1863 Turun lukiosta ja suoritti Helsingin yliopistossa kameraalitutkinnon 1866 ja tuomarintutkinnon 1867. Nummelin sai varatuomarin arvon 1869.


title: Gustaf Julius Ferdinand Nummelin

text: Nummelin oli Turun hovioikeudessa kanslistina 1872–1875, ylimääräisenä viskaalina 1875–1878, notaarina 1878–1885, varakanneviskaalina 1885–1886, asessorina 1886–1897 ja hovioikeudenneuvoksena 1897–1900. Hän oli Suomen senaatin oikeusosastolla senaattorina 1900–1901 ja uudelleen 1906–1909 jouduttuaan poliittisista syistä erotetuksi 1901.


title: Gustaf Julius Ferdinand Nummelin

text: Nummelin oli kirkolliskokouksen jäsenenä 1898, Turun kaupunginvaltuuston jäsenenä 1892–1901 ja siviilivirkakunnan leski- ja orpokassan valtuutettujen puheenjohtajana 1909–1927.


title: Gustaf Julius Ferdinand Nummelin

text: Nummelin oli naimisissa vuodesta 1888 Anna Emilia Souranderin kanssa. Heidän poikansa oli lähetystöneuvos Ragnar Numelin.


title: Viktorija Sudaruškina

text: Viktorija Viktorovna Sudaruškina (, s. 2. syyskuuta 1990) on venäläinen keihäänheittäjä. Hänen henkilökohtainen ennätyksensä on 24. helmikuuta 2015 heitetty 62,78 metriä.


title: Viktorija Sudaruškina

text: Sudaruškina saavutti hopeaa vuoden 2013 kesäuniversiadeissa tuloksella 62,68. Moskovassa järjestetyissä yleisurheilun maailmanmestaruuskilpailuissa 2013 hän selviytyi karsinnasta loppukilpailuun 62,20 metrin heitolla. Finaalissa Sudaruškina sijoittui seitsemänneksi tuloksella 62,21.


title: Rosa Was Here

text: Rosa Was Here on Kaija Juurikkalan ohjaama, vuonna 1993 valmistunut ja vuonna 1994 teatteriensi-iltansa saanut puolipitkä nuortenelokuva.


title: Rosa Was Here

text: Kolmattatoista syntymäpäiväänsä lähestyvä Rosa herää eräänä aamuna maailmaan, josta kaikki yli 13-vuotiaat ovat kadonneet. Hän tajuaa, että sama kohtalo uhkaa häntäkin ja viettää viimeiset päivänsä ystäviensä kanssa kaikkia rajoja rikkoen, ilman aikuisten valvontaa.


title: Rosa Was Here

text: "Rosa Was Here" oli yksi vuosina 1990–1996 nuorille elokuvantekijöille suunnatun Sparrausrinki-tukiohjelman puitteissa valmistuneesta kahdestatoista elokuvasta. Tukihankkeessa olivat mukana Suomen elokuvasäätiö, Audiovisuaalisen viestintäkulttuurin edistämiskeskus (AVEK), Yleisradio ja MTV3.


title: Rosa Was Here

text: Elokuva palkittiin Tampereen kansainvälisten lyhytelokuvafestivaaleilla (Risto Jarva -palkinto) ja Oulun kansainvälisillä lasten- ja nuortenelokuvien festivaaleilla marraskuussa 1993, jossa se sai myös ensiesityksensä.


title: Rosa Was Here

text: "Rosa Was Here" on esitetty Yleisradion tv-kanavilla 1994, 1999, 2007, 2012 ja 2018.


title: San Andreas (elokuva)

text: San Andreas on vuonna 2015 ensi-iltansa saanut Brad Peytonin ohjaama katastrofielokuva.


title: San Andreas (elokuva)

text: Elokuva kertoo Kaliforniassa tapahtuvasta maanjäristyksestä ja helikopteripelastaja Rayn (Dwayne Johnson) ja tämän vaimon Emman (Carla Gugino) yrityksestä pelastaa tyttärensä Blake (Alexandra Daddario).


title: San Andreas (elokuva)

text: Elokuvan keskiarvo Metacriticissä oli 43/100 ja Rotten Tomatoesissa 5.3/10. Nyt-liitteen arviossa elokuvan käsikirjoitusta kuvattiin "sarjaksi arvattavia käännöksiä ja näennäisen jännittäviä täpäriä tilanteita" ja se sai yhden tähden.


title: Kaviokuonoyököt

text: Kaviokuonoyököt (Hipposideridae) on pienlepakoiden alalahkoon kuuluva heimo. Siihen kuuluvia sukuja ovat "Hipposideros, Asellia, Anthops, Aselliscus, Cloetis, Coelops, Paracoelops, Rhinonisteris" ja "Triaenops". Heimon lajeja tavataan trooppisilla ja subtrooppisilla alueilla Afrikasta Australiaan ja Oseaniaan ja niitä esiintyy kuivilla alueilla, ruohostomailla ja metsissä. Turkin väri vaihtelee lajeittain vaaleasta keltaiseen, punaiseen, punaruskeaan, tummanruskeaan ja tummanharmaaseen. Kuonon päässä on uloke. Koiras muodostaa pienen haaremin muutaman naaraan kanssa. Parittelu tapahtuu yleensä syksyllä ja naaras synnyttää yleensä keväällä yhden poikasen, jota se hoitaa muutaman viikon. Nukkuessaan kaviokuonoyököt ovat erillään toisistaan. Niiden ääni tulee kurkunpäästä ja ne ottavat äänen vastaan sieraimillaan. Ne syövät enimmäkseen termiittejä, koppakuoriaisia, laulukaskaita ja torakoita. Ne itse voivat joutua haukkojen tai pöllöjen saaliiksi. Kaviokuonoyököt ovat läheistä sukua hevosenkenkäyököille.


title: Petri Jäntti

text: Petri Jäntti (s. 15. joulukuuta 1964 Kuopio) on entinen suomalainen jalkapalloilija. Hän oli pelipaikaltaan hyökkääjä.


title: Petri Jäntti

text: Jäntti on Kuopion Palloseuran kasvatti. Hän teki ensiesiintymisensä seuran edustusjoukkueessa SM-sarjassa 26. elokuuta 1984 vierasottelussa FC Kuusysiä vastaan. Jäntti edusti KuPS:aa pääsarjatasolla kausilla 1984–1985, 1988 ja 1992, sekä I divisioonassa 1993. Hän pelasi toisella sarjatasolla myös Kuopion Elossa 1987 ja Pallo-Kerho 37:ssa 1989–1991. Vuonna 1986 Jäntti esiintyi Jyväskylän Palloilijoiden riveissä II divisioonassa. Uransa aikana hän pelasi yhteensä 58 pääsarjaottelua ja onnistui maalinteossa neljästi.


title: Vulcan (raketti)

text:
Vulcan on United Launch Alliancen kehitteillä oleva kantoraketti.
Ensimmäinen laukaisu on tarkoitus tehdä aikasintaan 2019.
Vulcanin on tarkoitus lopulta korvata Atlas V ja Delta IV raketit. Hankkeen tavoitteena on tehdä SpaceXn Falcon-rakettien kanssa kilpailykykyinen raketti ja korvata venäläisvalmisteiset RD-180-rakettimoottorit Blue Originin BE-4 -moottoreilla.


title: Wayde van Niekerk

text: Wayde van Niekerk (s. 15. heinäkuuta 1992 Kapkaupunki) on eteläafrikkalainen pikajuoksija ja 400 metrin juoksun maailmanmestari ja olympiavoittaja sekä nykyisen maailmanennätyksen haltija.


title: Wayde van Niekerk

text: Kazanin universiadeissa 2013 van Niekerk saavutti pronssia pitkästä viestistä. Moskovan MM-kilpailuissa 2013 hän jäi 400 metrillä alkueriin. Vuonna 2014 van Niekerk saavutti 400 metrillä hopeaa Glasgow’n Kansainyhteisön kisoissa ja Afrikan-mestaruuskilpailuissa.


title: Wayde van Niekerk

text: Pekingin MM-kisoissa 2015 van Niekerk voitti kultaa 400 metrillä ajalla 43,48. Paremmin olivat aiemmin juosseet vain Michael Johnson, Butch Reynolds ja Jeremy Wariner. Kyseisen juoksun 300 metrin väliaika 31,36 oli tuohon mennessä kaikkien aikojen nopein 400 metrin juoksussa.


title: Wayde van Niekerk

text: Maaliskuussa 2016 van Niekerk juoksi 100 metriä aikaan 9,98 ja hänestä tuli ensimmäinen pikajuoksija, joka on 100 metrillä alittanut 10 sekuntia, 200 metrillä 20 sekuntia ja 400 metrillä 44 sekuntia.


title: Wayde van Niekerk

text: Van Niekerk voitti Durbanissa 2016 Afrikan-mestaruuden 200 metrillä ajalla 20,02 ja 4 × 100 metrin viestissä. Rion olympialaisissa 2016 ulkoradalla juossut van Niekerk voitti kultaa 400 metrillä maailmanennätysajalla 43,03. Hän kukisti toiseksi sijoittuneen Kirani Jamesin 0,73 sekunnilla ja rikkoi Michael Johnsonin vuodelta 1999 olleen entisen maailmanennätyksen 0,15 sekunnilla.


title: Wayde van Niekerk

text: 28. kesäkuuta 2017 van Niekerk juoksi 300 metrin maailmanennätyksen 30,81 s alittaen Michael Johnsonin 17 vuotta vanhan ME-ajan neljällä sekunnin sadasosalla. Lontoon MM-kilpailuissa 2017 hän voitti kultaa 400 metrillä ajalla 43,98 ja sai hopeaa 200 metrillä ajalla 20,11.


title: Wayde van Niekerk

text: Van Niekerkin valmentajana on toiminut vuodesta 2012 lähtien Anna Botha, joka on aikaisemmin valmentanut muun muassa Frankie Fredericksiä.


title: Wayde van Niekerk

text: Van Niekerkin äiti Odessa Van Niekerk oli lahjakas pikajuoksija ja Van Niekerkin serkku pelasi Rion olympialaisissa Etelä-Afrikan rugbymaajoukkueessa. Van Niekerk aloitti opintonsa University of Free State -yliopistossa Bloemfonteinessa Etelä-Afrikassa vuonna 2012.


title: Trayvon Bromell

text: Trayvon Jaquez Bromell (s. 10. heinäkuuta 1995 St. Petersburg, Florida) on yhdysvaltalainen pikajuoksija, joka kilpailee 100 ja 200 metrin juoksussa. Bromell edustaa New Balance -seuraa edustettuaan aiemmin Baylorin yliopiston yleisurheilujoukkuetta Baylor Bearsia.


title: Trayvon Bromell

text: Kesäkuussa 2014 Bromell juoksi Eugenessa 100 metrillä alle 20-vuotiaiden sarjan maailmanennätyksen 9,97. Hän oli nuorten sarjassa ensimmäinen alle kymmenen sekunnin juossut juoksija. Alle 20-vuotiaiden MM-kilpailuissa 2014 Bromell voitti kultaa pikaviestistä ja hopeaa 100 metriltä. Kesäkuussa 2015 hän juoksi ennätyksekseen 9,84.


title: Trayvon Bromell

text: Pekingin MM-kilpailuissa 2015 Bromell saavutti pronssia 100 metriltä ajalla 9,92. Hän jakoi pronssin Kanadan Andre De Grassen kanssa. Vuoden 2016 sisäratojen MM-kilpailuissa Portlandissa Bromell saavutti kultaa 60 metriltä ajalla 6,47. Rio de Janeiron olympialaisissa 2016 hän oli 100 metrillä kahdeksas.


title: Tommi Remes

text: Tommi Remes (s. 20. tammikuuta 1994) on suomalainen moukarinheittäjä. Remes edustaa Kiuruveden Urheilijoita ja hänen valmentajaan toimii moukarinheiton olympiavoittajan Juha Tiaisen veli Sakari Tiainen.


title: Tommi Remes

text: Remes osallistui vuonna 2013 alle 20-vuotiaiden Euroopan-mestaruuskilpailuihin Italian Rietissä, jossa hän jäi karsintaan. Kesäkuussa 2015 Remes heitti Kaustisen moukarikarnevaaleilla ennätyksensä 70,05, jolla hän sijoittui viidenneksi ja sai edustuspaikan alle 23-vuotiaiden EM-kilpailuihin, jossa sijoittui 11:nneksi.


title: Collazo Sotomayor

text: Collazo Sotomayor (tunnetaan myös nimellä "Lorenzo Sotomayor Collazo", s. 16. helmikuuta 1985) on kuubalaissyntyinen azerbaidžanilainen amatöörinyrkkeilijä ja olympiamitalisti. 185 senttimetriä pitkä Sotomayor edustaa Gabala-seuraa ja kilpailee kevyessä välisarjassa.


title: Collazo Sotomayor

text: Kuubalaissyntyinen Sotomayor voitti Kuuban mestaruuden amatöörinyrkkeilyssä vuonna 2010. Kaudella 2012-2013 hän kuitenkin muutti Azerbaidžaniin ja sai maan edustusoikeuden. Sotomayor voitti maan mestaruuden vuosina 2013 ja 2014. Kesäkuussa 2015 Sotomayor voitti kultaa kevyestä välisarjasta vuoden 2015 Euroopan kisoista Bakusta. Finaalissa kaatui Italian Vincenzo Mangiacapre. Vuoden 2016 kesäolympialaisista Rio de Janeirosta Sotomayor saavutti hopeaa kevyestä välisarjasta häviten finaalissa Uzbekistanin Fazliddin Gaibnazaroville.


title: Collazo Sotomayor

text: Sotomayorin setä on korkeushypyn olympiavoittaja ja maailmanennätyksen haltija Javier Sotomayor.


title: Sotomayor

text: Sotomayor on espanjankielinen sukunimi. Se on muun muassa seuraavien henkilöiden sukunimi.


title: Pedro Franco

text: Pedro Camilo Franco Ulloa (15. syyskuuta 1990, Bogotá) on kolumbialainen jalkapalloilija. Hän edustaa istanbulilaista Beşiktaşta. Hän on pelipaikaltaan puolustaja.


title: Pedro Franco

text: Franco aloitti ammattilaisuransa bogotálaisessa Millonarioksessa vuonna 2009. Hän voitti Millonarioksessa kerran sarjan mestaruuden vuonna 2012 sekä Copa Colombian 2011. Hän pelasi Millonarioksessa yhteensä 107 ottelua, jossa teki 5 maalia. Heinäkuussa 2013 Franco siirtyi 2,4 miljoonan euron siirtosummalla Beşiktakseen. Beşiktaksessa Franco on pelannut 39 ottelua tehden niissä yhden maalin.


title: Pedro Franco

text: Kolumbian maajoukkueessa Pedro debytoi 10. lokakuuta 2014 ystävyysottelussa El Salvadoria vastaan. Hänet valittiin Kolumbian maajoukkueeseen vuoden 2015 Copa Américaan, mutta ei pelannut turnauksessa otteluakaan. Hän on edustanut Kolumbian maajoukkuetta viidessä ottelussa, joista jokainen on ollut ystävyysottelu.


title: Kingsman: Salainen palvelu

text: Kingsman: Salainen palvelu () on vuonna 2015 ensi-iltansa saanut brittiläis-yhdysvaltalainen vakoiluelokuva, jonka on ohjannut Matthew Vaughn. Se pohjautuu Mark Millarin ja Dave Gibbonsin "The Secret Service" -sarjakuvaan ja parodioi perinteisiä agenttielokuvia.


title: Kingsman: Salainen palvelu

text: Elokuva kertoo brittiläisestä vakoojaorganisaatiosta, joka hyväksyy koulutukseensa nuoren ja kouluttamattoman Gary ”Eggsy” Unwinin (Taron Egerton), jonka agenttina toiminut isä on kuollut työtehtävässä pojan ollessa pieni. Eggsyä opastaa isän työtoverina toiminut Harry Hart, koodinimeltään Galahad (Colin Firth). Organisaatio pyrkii estämään miljardööri Valentinen (Samuel L. Jackson) suunnitelman, joka tähtää ilmastonmuutoksen pysäyttämiseen tuhoamalla suuren osan ihmiskuntaa.


title: Persianorava

text: Persianorava ("Sciurus anomalus") on oravien heimoon kuuluva laji. Sen levinneisyysalue ulottuu Kreikasta Iraniin. Se muistuttaa oravaa, mutta on sitä vähän pienempi. Se on noin 20 cm pitkä ja häntä on noin 13-17 cm pitkä. Turkin värisävy on talvella selkäpuolelta mustanharmaasta haaleanpunertavaan vaihteleva ja vatsapuolelta vaaleankeltaisen ja vaaleanpunaisen välillä vaihteleva. Turkin kesäasun väri vaihtelee selkäpuolelta vaaleasta punertavanharmaasta mustanharmaaseen ja vatsapuolelta keltaisesta oranssiin. Korvissa saattaa olla talvella tupsut, jotka katoavat kesällä. Persianorava syö hedelmiä ja siemeniä, erityisesti männyn siemeniä.


title: Puistoristihämähäkki

text: Puistoristihämähäkki ("Larinioides ixobolus") on yksi Suomessa ennen eläneistä hämähäkkilajeista. Se on levinnyt Länsi-Euroopasta Keski-Aasiaan. Lajin määritteli ensimmäisen kerran Tamerlan Thorell vuonna 1873.


title: Darwin Andrade

text: Darwin Zamir Andrade Marmolejo (11. helmikuuta 1991, Quibdó) on kolumbialainen jalkapalloilija. Hän edustaa liégeläistä Standard Liègeä. Hän on pelipaikaltaan vasen puolustaja.


title: Darwin Andrade

text: Andrade aloitti ammattilaisuransa vuonna 2010 bogotálaisessa La Equidadissa. Hän pelasi La Equidadissa yhteensä 98 ottelua tehden niissä kolme maalia. Tammikuussa 2014 Andrade siirtyi sinttruidenilaiseen Sint-Truidense VV:hen. Saman vuoden helmikuussa pelaamatta yhtään ottelua Sint-Truidensessä hän siirtyi lainalle budapestilaiseen Újpestiin. Hän siirtyi vapaalla siirrolla Újpestiin heinäkuussa 2014, mutta elokuussa 2014 hän siirtyi lainalle Standard Liègeen. Hän pelasi Újpestissa yhteensä yhden ottelun. Standard Liège osti Andraden kahden miljoonan euron siirtosummalla 3. heinäkuuta 2015. Hän pelasi ensimmäisellä kaudella 19 ottelua tekemättä maaleja.


title: Darwin Andrade

text: Kolumbian maajoukkueessa Andrade debytoi 25. maaliskuuta 2015 ystävyysottelussa Bahrainia vastaan. Hänet valittiin Kolumbian joukkueeseen vuoden 2015 Copa Américaan, mutta ei pelannut turnauksessa otteluakaan. Hän on pelannut maajoukkueessa yhteensä kolme ottelua, joista kaikki ovat olleet ystävyysotteluja.


title: Aarne Taube

text: Aarne Olavi Taube (6. elokuuta 1902 – 8. joulukuuta 1939 Kuhmo) oli suomalainen sotilas, jonka kaatuminen pataljoonankomentajana talvisodassa Kuhmossa vaikutti merkittävästi taistelujen kulkuun.


title: Aarne Taube

text: Tauben vanhemmat olivat asemapäällikkö Johan Albert Taube ja Hilda Vilhelmiina Jundell sekä puoliso Saimi Sigrid Kaila, jonka kanssa Taubella oli kaksi lasta. Taube kävi seitsemän luokkaa Tyrvään yhteiskoulua, ennen kuin siirtyi sotilasuralle. Opiskeluaikanaan hän kuului Akateemiseen Karjala-Seuraan ja oli myöhemmin Heimosoturiliiton Laatokan-Karjalan osaston johtaja. Hän oli Käkisalmen kaupungin kansakoulujen johtokunnan jäsen ja varapuheenjohtaja. Sisällissodan aikana Taube toimi lähettinä. Hän osallistui Aunuksen retkikuntaan 1919 ja itäkarjalaisten kansannousuun 1921-1922. Asevelvollisuutensa Taube suoritti 1922-1924 ja kadettikoulun 1926-1927. Luutnantiksi hänet ylennettiin 1929 ja kapteeniksi 1935, luutnanttikurssin hän oli käynyt 1928 ja kapteenikurssin 1935-1936. Taube toimi nuorempana upseerina Karjalan kaartin rykmentissä (KKR) 1927-1928 ja Reserviupseerikoulun ilmatorjuntaupseerina 1928. Myöhemmin hän toimi Porin suojeluskuntapiirin Merikarvian suojeluskunnan paikallispäällikkönä ja VI alueen päällikkönä ja sitten luutnanttina 1934-1935 PPP:ssä ja vuodesta 1935 kapteenina Savon jääkärirykmentissä (SJR). Ratsastusta harrastanut Taube kehitti kranaatinheitinten ampumamenetelmiä.


title: Aarne Taube

text: Talvisodassa Taube osallistui Kuhmon taisteluihin Jalkaväkirykmentti 25:n II pataljoonan (II/JR 25) komentajana ja kaatui Rastin hyökkäyksessä. Hänen kaatumisensa vaikutti merkittävästi taistelujen kulkuun, Tauben johtama pataljoona hajaantui ja vedettiin takaisin lähtöasemaansa. Kun vielä rykmentin III pataljoona myöhästyi omasta hyökkäyksestään ja sekin joutui vetäytymään, koko Pohjois-Suomen Ryhmä päätti keskeyttää hyökkäyksensä ja asettua puolustukseen.


title: Aarne Taube

text: Taube on haudattu Helsinkiin Hietaniemen hautausmaan sankarihauta-alueelle .


title: Idrissa Gueye

text: Idrissa Gana Gueye (s. 26. syyskuuta 1989 Dakar) on senegalilainen jalkapalloilija, joka edustaa Englannin Valioliigassa pelaavaa Evertonia. Pelipaikaltaan oikeajalkainen Gueye on keskikenttäpelaaja. Hän kuuluu myös Senegalin jalkapallomaajoukkueeseen.


title: Idrissa Gueye

text: Gueye siirtyi Lille OSC:iin vuonna 2008 kotimaansa Diambarsista. Hän debytoi seuran ykkösjoukkueen paidassa lokakuussa 2010 Olympique de Marseillea vastaan. Tuolla kaudella hän voitti seuran kanssa Ligue 1:n ja Ranskan cupin debytoiden myös Eurooppa-liigassa. Kaudella 2011-2012 Gueye debytoi Mestareiden liigassa. Avausmaalinsa Ligue 1:ssä hän teki lokakuussa 2013 AC Ajaccion verkkoon.


title: Idrissa Gueye

text: Kesällä 2015 Gueye siirtyi Englannin valioliigan Aston Villaan. Seuraavana kesänä hän siirtyi samassa sarjassa pelaavaan Evertoniin. Hän teki kalenterivuonna 2016 eniten taklauksia ja syötönkatkoja ottelua kohden Euroopan viiden seuratuimman sarjan pelaajista.


title: Idrissa Gueye

text: Gueye debytoi Senegalin jalkapallomaajoukkueessa marraskuussa 2011 ystävyysottelussa Guineaa vastaan. Hän kuului joukkueeseen vuoden 2012 kesäolympialaisissa Lontoossa, jossa hän pelasi yhdessä ottelussa, sekä vuosien 2015 ja 2017 Afrikan-mestaruuskilpailuissa.


title: Idrissa Gueye

text: Lille OSC


title: Paolo Palmacci

text: Paolo Palmacci (s. 17. toukokuuta 1984 Latina) on italialainen beachfutispelaaja. Hän edustaa Terracina Beach Socceria ja Italian beachfutismaajoukkuetta. 168 senttimetriä pitkä ja 67 kilogrammaa painava oikeajalkainen Palmacci on pelipaikaltaan hyökkääjä.


title: Paolo Palmacci

text: Palmacci on edustanut Italiaa kuusissa MM-kilpailuissa, parhaana saavutuksenaan hopea vuodelta 2008. Euro Beach Soccer Leaguen Palmacci voitti vuonna 2005 ja vuonna 2009 hän oli tuon kilpailun paras maalintekijä yhdessä Madjerin kanssa. Vuonna 2015 Palmacci voitti Italian kanssa hopeaa vuoden 2015 Euroopan kisoista Bakusta.


title: Paolo Palmacci

text: Palmacci on edustanut vuodesta 2013 lähtien Terracina Beach Socceria, jonka kanssa hän on voittanut kahdesti Italian liigan. Palmacci on käynyt lainalla myös brasilialaisessa Flamengossa ja italialaisessa Milano BS:ssä.


title: Alexander August Kumlin

text: Alexander August Kumlin (4. lokakuuta 1844 Joroinen – 27. maaliskuuta 1912 Helsinki) oli suomalainen senaattori ja hovioikeudenneuvos.


title: Alexander August Kumlin

text: Kumlinin vanhemmat olivat varamaanmittari Thomas Johan Kumlin (1814–1866) ja Sofia Juliana Lode. Hän pääsi ylioppilaaksi 1863 Kuopion lukiosta ja suoritti Helsingin yliopistossa tuomarintutkinnon 1868. Kumlin sai varatuomarin arvon 1870.


title: Alexander August Kumlin

text: Kumlin oli Ilomantsin nimismiehenä 1870–1875, Kuopion läänin varalääninkamreerina 1875 sekä Viipurin hovioikeudessa kanslistina 1875–1876, reistraattorina 1876–1877, ylimääräisenä viskaalina 1877–1880 ja notaarina 1880–1884. Kumlin on sitten Juvan tuomiokunnan tuomarina 1884–1885 ja uudelleen Viipurin hovioikeudessa asessorina 1885–1890 ja hovioikeudenneuvoksena 1890–1900. Hän oli Suomen senaatin oikeusosastolla senaattorina 1900–1905.


title: Alexander August Kumlin

text: Kumlin oli naimisissa 1872–1900 Selma Augusta Rikbergin (k. 1900) kanssa ja vuodesta 1901 Alma Klementina Wallen kanssa. Hovioikeudenneuvos ja kansanedustaja Arthur von Weissenbergin kanssa naimisissa ollut taiteilija Ester Irene Kumlin (1873–1960) oli hänen tyttörensä ensimmäisestä avioliitosta.


title: Johan Edvard Heikel

text: Johan Edvard Heikel (8. elokuuta 1834 Oulu – 27. helmikuuta 1917 Helsinki) oli suomalainen senaattori ja hovioikeudenneuvos.


title: Johan Edvard Heikel

text: Heikelin vanhemmat olivat laamanni Carl Johan Heikel ja Kristina Elisabet Dobbin. Hän pääsi ylioppilaaksi 1854 Vaasan lukiosta ja suoritti Helsingin yliopistossa kameraalitutkinnon ja tuomarintutkinnon 1857. Heikel sai varatuomarin arvon 1859.


title: Johan Edvard Heikel

text: Heikel oli Vaasan hovioikeudessa kanslistina 1861–1863, aktuaarina 1863–1864, ylimääräisenä viskaalina 1864, notaarina 1864–1869, varakanneviskaalina 1869–1871, sihteerinä 1871–1872, asessorina 1872 ja hovioikeudenneuvoksena 1882–1900. Hän oli Suomen senaatin oikeusosastolla senaattorina 1900–1901.


title: Johan Edvard Heikel

text: Heikel oli Vaasan kaupunginvaltuuston jäsenenä 1875-1900 ja kirkolliskokouksen jäsenenä 1876 ja 1893.


title: Gustaf Adolf Langenskiöld

text: Gustaf Adolf Langenskiöld (6. marraskuuta 1852 Pietari – 13. kesäkuuta 1931 Helsinki) oli suomalainen senaattori, valtiopäivämies ja hovioikeuden asessori.


title: Gustaf Adolf Langenskiöld

text: Langenskiöldin vanhemmat olivat senaattori, salaneuvos, vapaaherra Karl Fabian Theodor Langenskiöld ja Maria Magdalena af Björkstén. Hän pääsi ylioppilaaksi 1869 Helsingin yksityislyseosta ja suoritti Helsingin yliopistossa ylemmän oikeustutkinnon 1875. Langenskiöld sai varatuomarin arvon 1877.


title: Gustaf Adolf Langenskiöld

text: Langenskiöld oli Viipurin hovioikeudessa kanslistina 1878–1884 ja notaarina 1884–1887, Raaseporin tuomiokunnan tuomarina 1887–1889 sekä Viipurin hovioikeuden asessorina 1889–1897. Hän oli Suomen senaatin oikeusosastolla senaattorina 1897–1900 ja toimi sen jälkeen asianajajana Helsingissä 1900–1907.


title: Gustaf Adolf Langenskiöld

text: Langenskiöld oli Pohjoismaiden Osakepankin julkisena asiamiehenä 1894–1897 ja 1907–1917 sekä Kymin Oy:n hallintoneuvoston varapuheenjohtajana 1908–1918 ja puheenjohtajana 1918–1929.


title: Gustaf Adolf Langenskiöld

text: Langenskiöld osallistui säätyvaltiopäiville ritariston ja aatelin edustajana 1882–1897 sekä 1900–1906. Hän oli Viipurin kaupunginvaltuuston jäsenenä 1893–1895.


title: Gustaf Adolf Langenskiöld

text: Langenskiöld oli naimisissa 1883–1923 Ida Rosida Zilliacuksen (k. 1923) kanssa jonka isä oli senaattori Henrik Wilhelm Johan Zilliacus.


title: Gustaf Adolf Langenskiöld

text: Nimellä "Gustaf Langenskiöld":


title: D’Vorah

text: D’Vorah on kuvitteellinen hahmo "Mortal Kombat" -pelisarjassa. Hahmo teki ensiesiintymisensä "Mortal Kombat X" -pelissä.


title: D’Vorah

text: D'Vorah on naishahmo ja hyönteisen ja ihmisen risteytys, joka omaa lentokyvyn sudenkorentomaisilla siivillään. D’Vorah on Kytinn niminen rotu, jonka kotirealm Arnyek niminen saari yhdistyi Outworldin kanssa. D’Vorah nähdään Kotal Kahnin palvelijana Mortal Kombat X -pelissä. D’Vorah avusti Reptilea ja Ermacia syrjäyttämään Mileenan vallasta tappamalla Barakan. D’Vorah oli myös taistellut Raidenia vastaan, mutta hävisi kamppailun. D’Vorah avusti Cassien tiimiä jäljittämään Mileenan ja kukisti hänet taistelussa tuoden hänet Kahnin eteen. D’Vorah tappoi Mileenan sylkemällä lihaa syöviä hyönteisiä tämän suuhun. Tämän jälkeen D’Vorah paljastui Quan Chin kaksoisagentiksi ja varasti Shinnokin amuletin tuoden tämän Quan Chille juuri ennen kuin Scorpion ehti tappaa hänet. Shinnokin vapauduttua D’Vorah vangitsi Johnny Cagen. Cassie onnistui pelastamaan isänsä kukistettuaan D’Vorahin taistelussa. Shinnokin kukistuttua D’Vorah vangittiin. Hänen kohtalonsa jäi tämän jälkeen tuntemattomaksi.


title: Ludvig Gustaf Leonhard Clouberg

text: Ludvig Gustaf Leonhard Clouberg (6. tammikuuta 1842 Viipuri – 8. tammikuuta 1906 Helsinki) oli suomalainen senaattori, valtiopäivämies ja hovioikeudenneuvos.


title: Ludvig Gustaf Leonhard Clouberg

text: Cloubergin vanhemmat olivat kauppaneuvos Karl Gabriel Clouberg ja Anna Maria Weber. Hän pääsi ylioppilaaksi 1857 ja suoritti Helsingin yliopistossa tuomarintutkinnon 1863. Clouberg sai varatuomarin arvon 1866.


title: Ludvig Gustaf Leonhard Clouberg

text: Clouberg oli Viipurin hovioikeudessa kanslistina 1868–1870, aktuaarina 1870, notaarina 1870–1876, asessorina 1876–1885 ja hovioikeudenneuvoksena 1885–1893. Hän oli Suomen senaatin oikeusosastolla senaattorina 1893–1900.


title: Ludvig Gustaf Leonhard Clouberg

text: Clouberg osallistui säätyvaltiopäiville porvariston edustajana 1882–1891. Hän oli Viipurin kaupunginvaltuuston jäsenenä 1875–1879 ja valtuuston puheenjohtajana 1879–1893.


title: Ludvig Gustaf Leonhard Clouberg

text: Clouberg oli naimisissa vuodesta 1888 Johanna Katarina Alfthanin kanssa.


title: Kotal Kahn

text: Kotal Kahn on kuvitteellinen hahmo "Mortal Kombat' -pelisarjassa. Hahmo esiintyi ensi kertaa "Mortal Kombat X" -pelissä.


title: Kotal Kahn

text: Kotal Kahn on asteekkityyppinen mieshahmo, jonka kotirealm Osh-Tekk yhdistyi Outworldin kanssa. Kotal Kahn myös vahvistuu voimakkaasta auringonvalosta. Kotal Kahnista tuli Outworldin hallitsija kun Mileena syrjäytettiin. Kano yritti tappaa Kotal Kahnin, mutta epäonnistui. Kotal Kahn määräsi D’Vorahin avustamaan Cassien tiimiä Mileenan vangitsemisessa sisällissodan lopettamiseksi. Mileenan kuoltua Kotal Kahn määräsi Cassien tiimin vangittavaksi koska uskoi ettei Earthrealm kykene huolehtimaan Shinnokin amuletista. Myöhemmin Cassien tiimin paettua vankilasta ja Shinnokin korruptoitua Jinsein Cassie pyysi Kotal Kahnin apua, mutta Kotal päätti avustaa Shinnokia Earthrealmin puolustajien kukistamisessa aikeenaan ostaa aikaa vahvistaakseen Outworldin puolustusta. Sub-Zero kuitenkin saapui paikalle Lin Kuei -klaaninsa kanssa kukistaen Kotalin joukot pakottaen tämän pakenemaan.


title: Re Umberto -luokka

text: Re Umberto -luokka oli Italian kuninkaallisen laivaston Italian-Turkin sodassa, Balkanin sodissa sekä ensimmäisessä maailmansodassa palvellut taistelulaivaluokka, johon kuului kolme vuosina 1884-1895 valmistettua alusta.


title: Emilia Kanerva

text: Emilia Kanerva (s. 16. marraskuuta 1998 Kirkkonummi) on suomalainen judoka. Hän edustaa Kirkkonummen Judoseuraa ja häntä valmentaa Marko Laaksonen.


title: Emilia Kanerva

text: Kanerva aloitti judon viisivuotiaana ja sai 1. danin mustan vyön nuorimpana suomalaisena naisjudokana. 16 ikävuoteen mennessä hän voitti aikuisten Suomen mestaruuden kahdesti (vuosina 2014 ja 2015). Kanervalla oli yli 70 ottelun mittainen voittoputki, jonka aikana hän voitti muun muassa alle 18-vuotiaiden Euroopan mestaruuden 57 kg:n painoluokassa heinäkuussa 2015. Heinäkuun lopulla Euroopan nuorten olympiafestivaaleilla Tbilisissä Kanerva oli kolmas. Elokuussa 2015 hän sai hopeaa alle 18-vuotiaiden MM-kilpailuissa Sarajevossa. Samalla Kanerva johtaa 57 kg:n painoluokan alle 18-vuotiaiden maailmanlistaa.


title: Emilia Kanerva

text: Kanerva käy Mäkelänrinteen urheilulukiota.


title: Löfvenin I hallitus

text: Löfvenin hallitus () oli Ruotsin hallitus, jonka virkakausi oli 3. lokakuuta 2014 – 21. tammikuuta 2019. Pääministeri Stefan Löfvenin johtama vähemmistöhallitus muodostui sosiaalidemokraateista ja ympäristöpuolueesta.


Regio Cantiere di Castellammare di Stabia eli Castellammare di Stabian kuninkaallinen telakka oli Napolin kuningaskunnan laivaston telakka. Sen perusti Ferdinand IV:n määräyksestä pääministeri Sir John Acton vuonna 1783. Ensimmäinen telakalta valmistunut alus oli Napolin laivaston linjalaiva "Partenopea", joka valmistui 1786. Telakka kykeni valmistamaan saman aikaisesti sekä linjalaivan että fregatin ennen kuin sitä laajennettiin 1808 kuningas Joachim Muratin käskystä. Telakalta valmistui ensimmäinen höyrykäyttöinen alus 1840-luvun alussa.


title: Regio Cantiere di Castellammare di Stabia

text: Alus liitettiin Napolin ympäristön telakoista muodostettuun Navalmeccanicaan vuonna 1939. Telakka tuhoutui lähes täysin toisessa maailmansodassa ja se rakennettiin uudelleen ennen toiminnan jatkamista. Vuonna 1966 Navalmeccanica liittyi Italcantieriin, joka liitettiin 1984 Fincantieriin.


title: Sven Wilhelm Hougberg

text: Sven Wilhelm Hougberg (2. helmikuuta 1839 Viipuri – 7. joulukuuta 1905 Helsinki) oli suomalainen senaattori, todellinen valtioneuvos ja Suomen kenraalikuvernöörin kanslian johtaja.


title: Sven Wilhelm Hougberg

text: Hougbergin vanhemmat olivat kappalainen, varapastori Bror Sven Hougberg (1797–1875) ja Agata Sofia Poppius. Hän pääsi ylioppilaaksi 1857 Viipurin lukiosta ja suoritti Helsingin yliopistossa tuomarintutkinnon 1863 sekä valmistui filosofian kandidaatiksi 1861 ja filosofian maisteriksi 1864. Hougberg sai varatuomarin arvon 1866.


title: Sven Wilhelm Hougberg

text: Hougberg oli Viipurin raastuvanoikeuden oikeusraatimiehenä 1866–1875 ja kenraalikuvernöörin kanslian toimituspäällikkönä 1875–1882 ja johtajana 1882–1890. Hän oli Suomen senaatin oikeusosastolla senaattorina 1890–1900. Hougberg sai kanslianeuvoksen arvon 1880 ja todellisen valtioneuvoksen arvon 1884.


title: Sven Wilhelm Hougberg

text: Hougberg oli naimisissa vuodesta 1868 Lilly Lovisa Gustava von Rehekampffin kanssa jonka isä oli ratsuväen kenraali Kari von Rehekampff.


title: Jukka Kangas

text: Jukka Antero Kangas on suomalainen kitaristi. Hän on soittanut ainakin yhtyeissä Xböö, Raaka voima, Aprés Demain, Kansanturvamusiikkikomissio, Radiopuhelimet, Luxury Spit, J.A. & Alamäki, Brüssel Kaupallinen, Värinää! ja New Rising Suns. Radiopuhelimissa hän soitti ajoittain myös bassoa. Kangas on toiminut vuodesta 2012 myymälävastaavana oululaisessa kitaraliikkeessä.


title: Oscar Fredrik Wilhelm Gylling

text: Oscar Fredrik Wilhelm Gylling (14. marraskuuta 1843 Helsinki – 27. tammikuuta 1908 Ikaalinen) oli suomalainen senaattori, hovioikeudenasessori ja kihlakunnantuomari.


title: Oscar Fredrik Wilhelm Gylling

text: Gyllingin vanhemmat olivat esittelijäsihteeri Wilhelm Ulrik Gylling (1797–1873) ja Emilia Charlotta af Forselles. Hän pääsi ylioppilaaksi 1862 Helsingin yksityislyseosta ja suoritti Helsingin yliopistossa tuomarintutkinnon 1867. Gylling sai varatuomarin arvon 1869.


title: Oscar Fredrik Wilhelm Gylling

text: Gylling oli Turun hovioikeudessa kanslistina 1870–1874, reistraattorina 1874, ylimääräisenä viskaalina 1874–1875 ja notaarina 1875–1880. Hän oli Ikaalisten tuomiokunnan tuomarina 1880–1889 ja Suomen senaatin oikeusosastolla senaattorina 1889–1900. Gylling sai hovioikeuden asessorin arvon 1888.


title: Oscar Fredrik Wilhelm Gylling

text: Gylling oli naimisissa 1873–1876 Naema Maria Helena von Haartmanin (k. 1876) kanssa ja vuodesta 1886 Hedvig Sofia Richterin kanssa. Oscar Fredrik Wilhelm Gyllingin nuoremman veljen piiri-insinööri Uno Alexander Gyllingin (1848–1899) poika oli filosofian tohtori ja poliitikko Edvard Gylling.


title: Carlos Ascues

text: Carlos Antonio Ascues Ávila (19. kesäkuuta 1992, Caracas) on perulainen jalkapalloilija. Hän edustaa Saksan Bundesliigassa pelaavaa VfL Wolfsburgia. Hän on pelipaikaltaan puolustaja.


title: Carlos Ascues

text: Ascues aloitti ammattilaisuransa vuonna 2011 Alianza Liman joukkueessa. Hän pelasi seurassa 22 ottelua tehden yhden maalin. Hän siirtyi SL Benfican reservijoukkueeseen SL Benfica B:hen elokuussa 2012 243 tuhannen euron siirtosummalla. Hän pelasi SL Benfica B:ssä 22 ottelua tekemättä niissä yhtään maalia. Elokuussa 2013 Ascues siirtyi vapaalla siirrolla agríniolaiseen Panetolikokseen, jossa ei pelannut otteluakaan. Tammikuussa 2014 hän siirtyi lainalle limalaiseen Universidad de San Martíniin, jossa pelasi 19 ottelua tehden yhden maalin. Hänen laina-aikansa päättyi saman vuoden joulukuussa. Helmikuussa 2015 hän siirtyi vapaalla siirrolla FBC Melgariin. Hän on pelannut Melgarissa viisi ottelua tekemättä maaleja.


title: Carlos Ascues

text: Kesällä 2015 Ascues teki kolmivuotisen sopimuksen Bundesliigassa pelaavan VfL Wolfsburgin kanssa.


title: Carlos Ascues

text: Ensimmäisen ottelunsa Perun jalkapallomaajoukkueessa Ascues pelasi 6. elokuuta 2014 ystävyysottelussa Panamaa vastaan. Hän teki ensimmäisessä ottelussaan kaksi maalia. Ascues pelasi vuoden 2015 Copa Américassa Perun jokaisessa ottelussa saavuttaen lopulta pronssia. Hän on pelannut maajoukkueessa 13 ottelua ja tehnyt niissä viisi maalia.


title: Yordy Reyna

text: José Yordy Reyna Serna (17. syyskuuta 1993, Chiclayo) on perulainen jalkapalloilija. Hän edustaa FC Red Bull Salzburgia. Hän on pelipaikaltaan hyökkääjä.


title: Yordy Reyna

text: Reyna aloitti ammattilaisuransa Alianza Lima vuonna 2011. Hän pelasi Alianzassa heinäkuuhun 2013 asti. Hän pelasi Alianzassa 49 ottelua tehden 12 maalia. Heinäkuussa 2013 Reyna siirtyi FC Red Bull Salzburgiin 1,5 miljoonan euron siirtosummalla. Hän pelasi ensimmäisellä kaudella neljä ottelua tekemättä yhtään maalia. Hän siirtyi lainalle SV Grödigiin heinäkuussa 2014 ja teki seuralle 11 maalia 19 ottelussa. Tammikuussa 2015 hän siirtyi lainalle RB Leipzigin, jossa teki yhden maalin 13 ottelussa. Hänen lainansa Leipzigissa päättyi kesäkuussa 2015.


title: Yordy Reyna

text: Reyna pelasi ensimmäisen ottelunsa Perun maajoukkueessa 22. maaliskuuta 2013 Chileä vastaan . Hän pelasi myös vuoden 2015 Copa Américassa neljä ottelua. Reyna on pelannut maajoukkueessa 13 ottelua tehden niissä kaksi maalia.


title: Sansha

text: Sansha (, pinyin: Sānshā Shì) on viralliselta asemaltaan prefektuuritason kaupunki Hainanin maakunnassa Kiinassa. Etelä-Kiinan meren saarista, luodoista ja särkistä koostuvan "kaupungin" väkiluku oli kuitenkin vain 444 henkeä (2010). Väestö koostuu kalastajista (nyttemmin noin 600 henkeä), sotilaista ja muista saariston työntekijöistä.


title: Sansha

text: Piirikuntatasolla Kiina katsoo saarista koostuvan kaupungin jakautuvan seuraavasti (2010; huomaa, että muut aluekiistan osapuolet voivat ryhmitellä alueet ja laskea väkiluvut toisin):


title: Sansha

text: Sansha on Kiinan uusimpia ja eteläisin kaupunkiaseman saanut alue. Se koostuu noin 260 saaresta, riutasta, tai muusta muodostelmasta ja käsittää noin 13 neliökilometrin alueen (saaret yms). Kiinan näkemyksen mukaan Sanshaan kuuluvat Xishasaaret (Paracelsaaret), Zhongshasaari (Macclesfield Bank) ja Spratlysaaret (Nansha).


title: Sansha

text: Sanshan hallinto sijaitsee noin 2 neliökilometrin suuruisella Woodysaarella (Yongxingsaari), jonne on noin 300 kilometriä Hainanin Wenchangin kaupungista. Saarella toimii postitoimisto, pankkeja, pieniä kauppoja ja meteorologinen asema. Saarella on sotilaslentokenttä: enemmistö asukkaista matkustaa saarelle huoltolaivalla, joka liikennöi neljästi kuukaudessa. On huomattavaa, ettei saari ole avoinna yleisölle vaan ainoastaan työntekijöille, delegaatioille ja sotilaiden perheenjäsenille. Kiinalaistahot kuitenkin valmistelevat Paracelsaarille suuntautuvaa turismia.


title: Sansha

text:
Saarista Paracelsaaret (Xishasaaret) sijaitsevat pohjoisimpana ja lähimpänä Hainanin saarta. Tähän kuuluvat 22 saarta (8 neliökilometriä): Yongle- ja Xuandesaaret ja joukko pieniä saaria. Saarista suurin on Woodysaari (Yongxing).
Kiinan Zhongshaksi kutsumat, pääosin merenalaisesta atollista ja hiekkasärkistä koostuva alue sijaitsee Paracelsaarten eteläpuolella. Scarboroughin matalikko (Scarborough Shoal, Huangyansaari) on ainoa nousuveden aikaan näkyville jäävä saari.
Spratlysaaret on "kaupungin" eteläisin osa, ja alueellisesti hajanaisin. Saariryhmään kuuluu laajoja vedenalaisia hiekkasärkkiä, matalikkoja ja vedenalaisia kivikoita; maa-ala on vain noin 2 neliökilometriä. Saarista useimmat eivät sovellu asumiseen. Eteläisin saari on (kiinaksi) nimeltään Zengmun riutta.


title: Streets of Philadelphia

text: Streets of Philadelphia on amerikkalaisen laulaja-lauluntekijä Bruce Springsteenin tekemä ja esittämä kappale vuoden 1993 elokuvaan, "Philadelphia". Julkaistettua vuonna 1994, kappale oli hitti monissa maissa, varsinkin Kanadassa, Ranskassa, Saksassa, Irlannissa ja Norjassa, joissa se nousi listojen kärkeen.


title: Streets of Philadelphia

text: Kappale voitti "Parhaan laulun Oscar-palkinnon" ja neljä Grammy-palkintoa "Vuoden kappaleesta", "Parhaasta rock-kappaleesta", "Parhaasta miesrocklaulajan esityksestä", sekä "Parhaasta elokuvaan tai televisioon tehdystä kappaleesta."


title: Streets of Philadelphia

text: Vuoden 1993 alussa elokuvan "Philadelphia" ohjaaja, Jonathan Demme pyysi Springsteeniä tekemään kappaleen elokuvaan, ja kiertueensa jälkeen Springsteen teki niin. Julkaistettua vuoden 1994 alussa elokuvan alkuperäisen soundtrackin pääsingleksi, kappaleesta tuli suurimenestys Springsteenille ympäri Eurooppaa ja Pohjois-Amerikkaa.


title: Streets of Philadelphia

text: "Streets of Philadelphia" saavutti suurempaa suosiota Euroopassa, kuin Yhdysvalloissa. Se oli parhaimmillaan sijalla yhdeksän "Billboard" Hot 100 -listalla. Kappaleesta tuli listaykkönen Saksassa, Ranskassa ja Itävallassa ja se pääsi parhaimmillaan sijalle kaksi Isossa-Britanniassa ja sijalle neljä Australiassa.


title: Streets of Philadelphia

text: Kappaleen musiikkivideon ohjasivat Jonathan Demme ja hänen veljenpoikansa Ted Demme. Video alkaa näyttämällä Springsteenin kävelevän pitkin autioita katuja, vilkasta puistoa ja koulunpihaa, näyttäen myös katkelmia elokuvasta. Video loppuu Springsteenin kävelyyn Delaware Riverillä, jossa näkyy taustalla Benjamin Franklin Bridge. Tom Hanks näkyy myös videolla elokuvan päähenkilönä.


title: Streets of Philadelphia

text: Seuraavat artistit/yhtyeet ovat levyttäneet -tai esittäneet livenä kappaleesta cover-version: Melissa Etheridge, David Gray, Ray Conniff, Casiotone for the Painfully Alone, Marah, Liv Kristine, Molly Johnson, Bettye Lavette, SALEM, Gregorian, I Muvrini, Anggun, Cassidy & the Larsiny Family, Patrick Bruel, Richie Havens, Quatuor Ébène, The Fray, Dave van Vuuren, Luis Eduardo Aute ja Sir Elton John.


title: Sara McMann

text: Sara McMann (s. 24. syyskuuta 1980 Takoma Park, Maryland) on yhdysvaltalainen vapaaottelija ja entinen olympiatason painija. Hänestä tuli vuoden 2004 Ateenan kesäolympialaisissa Yhdysvaltain ensimmäinen naispainija, joka saavutti hopeaa Olympialaisissa. McMann on saavuttanut myös MM-hopeaa 2003 ja voittanut lukkopainin maailmanmestaruuden 2009. Vapaaottelussa hän on otellut vuodesta 2011 lähtien ja otteli 2014 kääpiösarjan mestaruudesta Ronda Rouseyta vastaan, mutta hävisi kamppailun.


title: Sara McMann

text: McMann aloitti painin harrastamisen McDowell High Schoolissa, Pohjois-Carolinassa, jossa hän saavutti USGWA:n High Schoolin kansallisen mestaruuden 1998. Valmistuttua siirtyi University of Minnesota Morrisiin opiskelemaan. Hän jatkoi siellä painimista vuosina 1998–1999 ja sittemmin Lock Haven University of Pennsylvaniassa vuosina 1999–2003. McMann saavutti menestystä USA Wrestling järjestön kilpailuissa voittaen muun muassa aikuisten tasolla naisten vapaapainin kansallisen mestaruuden vuosina 2000, 2002 ja 2003, sekä naisten yliopiston vapaapainin mestaruuden 2002. McMann saavutti menestystä myös UWW:n kansainvälissä kilpailuissa. Hän voitti vuonna 2000 kultaa Dave Schultz Memorial Openissa, Sunkist Kids Openissa ja Clansman Openissa ja hopeaa Pan-Amerikan mestaruuskilpailuissa.


title: Sara McMann

text: McMann saavutti 2003 hopeaa painin MM-kilpailuissa New Yorkissa. Hän oli sitä ennen kilpaillut MM-kilpailuissa vuosina 2000, 2001 ja 2002, joissa ei tullut menestystä. McMann eteni 2003 kilpailuissa loppuotteluun saakka voitettuaan ensimmäisellä kierroksella Sara Eriksson suoraan 9–2 ja toisella kierroksella Kristine Odrinan pistein 11–0. McMann voitti vielä viidennellä kierroksella Alena Kartachovan 4–3 ja 39 sekunnissa kanadalaisen Viola Yanikin pistein 3–0. Voiton myötä hän eteni loppuotteluun, jossa McMann hävisi 2002 vuoden vapaapainin mestarille japanilaiselle Kaori Ichōlle pistein 3–4.


title: Sara McMann

text: 2004 McMann jatkoi menestystään myös Olympialaisissa. Hän voitti ensimmäisen ottelunsa Meng Lilia vastaan, mutta hävisi toisen ottelunsa Viola Yanikille pistein 2–5, jonka hän oli voittanut edellisvuoden MM-kilpailuissa. Voitettuaan isäntämaan Stavroula Zigourin McMann eteni loppuotteluun, jossa hän kohtasi edellisvuoden MM-kilpailun tavoin Kaori Ichōn. McMann hävisi myös tällä kertaa loppuottelun, nyt pistein 2–3.


title: Sara McMann

text: McMann kilpaili seuraavaksi 2005 MM-kilpailuissa Unkarissa, jossa hän kohtasi ensimmäisenä Ichōn, jolle McMann hävisi jälleen pistein 3–2 ja 2–1. Hän voitti seuraavaksi ruotsalaisen Helena Allandin pistein 2–5, 4–2 ja 2–2, jonka myötä McMann eteni pronssiotteluun. Vastaan asettui venäläinen Anna Polovneva, jonka McMann voitti pistein 1–2, 2–1 ja 4–2. Hän saavutti ensimmäisen MM-pronssin.


title: Sara McMann

text: 2006 MM-kilpailut menivät heikommin McMannin voitettua aluksi kolumbialaisen Sandra Amadon pistein 7–0. Hän kuitenkin putosi jatkosta hävittyään toisen ottelunsa entiselle Euroopan-mestarille Monika Michalikille pistein 1–3.


title: Sara McMann

text: McMann aloitti 2007 vuoden sijoittumalla hopealle Dave Schultz Memorial International turnauksessa Colorado Springsissä. Maaliskuussa hän voitti Ruotsissa käydyn Klippan Lady Openin voitettuaan loppuottelussa Arogo Papavasileioun. Kaksi viikkoa myöhemmin edellisestä turnauksesta McMann kilpaili maailmancupissa, joka pidettiin Venäjällä. Hän voitti turnauksen loppuottelussa japanilaisen Kei Yamanan.


title: Sara McMann

text: McMann kilpaili seuraavan kerran heinäkuussa Pan Amerikan kisoissa Brasiliassa, jossa hän voitti mestaruuden. McMann voitti loppuottelussa Yoselin Rojas Urbiran.


title: Sara McMann

text: 2007 MM-kilpailuissa McMann menestyi paremmin, kuin edellisvuoden. Hävittyään ensimmäiseksi japanilaiselle Ichōlle, kuten edellisvuosina hän paini tiensä pronssiotteluun voittamalla Rojas Y Urbina ja Haiyan Xu:n. Pronssiottelussa McMann kohtasi ranskalaisen Lise LeGrand-Golliot, jonka hän voitti pistein 2-1 ja 4-1.


title: Sara McMann

text: McMann saavutti ensimmäisen kerran menestystä lukkopainissa 2009 voittamalla kaakois-yhdysvaltain mestaruuden ja FILA:n joukkuekilpailussa pronssia. McMann voitti toistamiseen kaakois-yhdysvaltain mestaruuden 2010 ja 2011 saavutti Pohjois-Carolinan mestaruuden lisäksi hopeaa ADCC sponsoroiman Pohjois-Amerikan kisoissa.


title: Sara McMann

text: Joulukuussa 2012 McMann voitti lukkopainin maailmanmestaruuden Shayna Baszleria vastaan.


title: Sara McMann

text: McMann julkisti joulukuussa 2010 tehneensä kolmen ottelun sopimuksen Strikeforcen kanssa. Hän ei kuitenkaan allekirjoittanut lopullista sopimusta lisäehtojen vuoksi. Lopulta McMann otteli ensimmäisen ammattilaisottelunsa Universal Cage Combat: Revolution -tapahtumassa 2011. Hän kohtasi Christina Marksin, jonka McMann voitti ensimmäisessä erässä kuristuksella.


title: Sara McMann

text: McMann sai tämän jälkeen ProEliteltä kahden ottelun sopimuksen. Ensimmäisessä ottelussaan hän kohtasi Raquel Pa'aluhin, jonka McMann voitti luovutuksella kolmannessa erässä. Toisessa ottelussa hän kohtasi Hitomi Akanon. McMann voitti ottelun yksimielisellä päätöksellä.


title: Sara McMann

text: McMann otteli Shayna Baszleria vastaan 2012. Ottelun voittajan oli määrä otella mestaruudesta. McMann voitti lopulta ottelun yksimielisellä päätöksellä. Ottelu palkittiin Illan ottelu -palkinnolla. McMann ei kuitenkaan ikinä otellut mestaruudesta, vaan hän siirtyi ottelun jälkeen ottelemaan UFC:hen.


title: Sara McMann

text: Helmikuussa 2013 UFC vahvisti tehneensä sopimuksen McMannin kanssa. Hän otteli ensimmäisessä ottelussaan Sheila Gaffia vastaan. McMann voitti ottelun teknisellä tyrmäyksellä ensimmäisessä erässä.


title: Sara McMann

text: Toisessa ottelussaan McMann pääsi ottelemaan naisten kääpiösarjan mestaruudesta 22. helmikuuta 2014. Hän sai vastaansa kolmannen kerran mestaruutta puolustaneen Ronda Rouseyn. McMann hävisi ottelun ensimmäisessä erässä teknisellä tyrmäyksellä, kun Rousey osui häntä polvella kroppaan useita kertoja ja kyynärpää osumilla. McMannin kaaduttua mattoon Rousey löi McMannia kolme kertaa kunnes tuomari julisti Rouseyn voittajaksi McMannin oltua kykenemätön puolustamaan itseään. Se oli samalla hänen ensimmäinen tappio vapaaottelu-uralla.


title: Sara McMann

text: McMann otteli hävityn titteliottelun jälkeen Lauren Murphya vastaan elokuussa 2014. Hän voitti ottelun hajaäänin. McMann kohtasi seuraavaksi Miesha Taten tammikuussa 2015 UFC 183 -tapahtumassa. McMann hävisi kolmieräisen ottelun tuomariäänin. Elokuussa 2015 McMann kohtasi Amanda Nunesin, jolle hän hävisi ensimmäisessä erässä kuristuksella. Se oli samalla kolmas tappio McMannin uralla.


title: Sara McMann

text: McMann otteli seuraavan kerran toukokuussa 2016 Jessica Eyeta vastaan, jonka hän voitti tuomariäänin.


title: Sara McMann

text: Helmikuussa 2017 McMannin oli tarkoitus otella Liz Carmouchea vastaan, joka joutui jättämään ottelun väliin loukkaantumisen vuoksi. McMann sai korvaajan ja otteli Gina Mazanya vastaan, joka oli ennen ottelua punnituksissa painanut 4.5 paunaa yli sallitun painorajan. McMann voitti kamppailun ensimmäisessä erässä minuutin jälkeen käsitriangelikuristuksella.


title: Sara McMann

text: ADCC lukkopainin maailmanmestaruuskilpailut


title: Sara McMann

text: International Federation of Associated Wrestling Styles


title: Sara McMann

text: USA Wrestling


title: Sara McMann

text: North American Grappling Association


title: Sara McMann

text: Invicta Fighting Championships


title: Sara McMann

text: UFC


title: Sara McMann

text: Women's MMA -palkinto


title: Romanianhamsteri

text: Romanianhamsteri eli romaniankultahamsteri ("Mesocricetus newtoni") on kultahamstereiden sukuun kuuluva laji. Se on hamsteria pienempi, noin 13-18 cm pitkä. Sen selkäpuoli on ruskea ja vatsapuoli lähes valkoinen. Se on läheistä sukua kultahamsterile. Sitä esiintyy Mustanmeren läheisyydessä Romaniassa ja Bulgariassa. Romanianhamsteri on IUCN:n listalla luokiteltu silmälläpidettäväksi. Laji on menettänyt elintilaansa maatalouden vaikutuksen myötä.


title: Idänsokkohiiri

text: Idänsokkohiiri eli arosokkomyllikäs ("Spalax microphthalmus") on sokkohiirten heimoon kuuluva laji. Se on noin 20-28 cm pitkä. Turkin väri on harmaa. Korvien aukot ovat pienet. Sitä esiintyy Mustanmeren ja Kaspianmeren pohjoisseudulla.


title: Kloogaranna

text: Kloogaranna on kylä Lääne-Harjun kunnassa Harjumaan maakunnassa Virossa. Se sijaitsee noin 40 kilometriä Tallinnasta lounaaseen, Suomenlahden rannalla. Vuoden 2011 lopussa Kloogarannan asukasluku oli 213, joista vironkielisiä oli 96 %.


title: Kloogaranna

text: Kloogaranna on kuulu hiekkarannastaan, jossa järjestetään musiikki- ym. kesätapahtumia. Aivan hiekkarannan tuntumassa on rautatieseisake, jonne on ratayhteys ja henkilöjunaliikennettä Kloogan rautatieasemalta.


title: Kloogaranna

text: Kloogarannaan, Viron valtioneuvoston entiselle juhla-alueelle, rakennettiin vuonna 1998 nuorten leirikeskus Suomen ja Viron opetusministeriöiden yhteishankkeena. Paikasta käytetään Suomessa nimeä Kloogan leirikeskus tai Kloogarannan leirikeskus (, ). Alueen päärakennus on toiminut Riigikogun puhemiehen virka-asuntona.


title: Põllküla

text: Põllküla () on kylä Lääne-Harjun kunnassa Harjumaan maakunnassa Virossa. Se sijaitsee Paldiskin itäpuolella, noin 40 kilometriä Tallinnasta lounaaseen. Vuoden 2011 lopussa Põllkülan asukasluku oli 40, joista vironkielisiä oli 95 %.


title: Põllküla

text: Põllküla sijaitsee Tallinna–Paldiski-rautatien varrella, ja siellä on rautatieseisake. Põllkülassa on inkeriläisten vuonna 1943–44 käytössä olleen kauttakulkuleirin hautausmaa ja hautamuistomerkki.


title: Linda Boström Knausgård

text: Linda Boström Knausgård (s. 1972 Tukholma, Ruotsi) on ruotsalainen kirjailija, runoilija ja kolumnisti. Hänen esikoisteoksensa on 1998 ilmestynyt runokokoelma "Gör mig behaglig för såret". Läpimurtoteos, novellikokoelma "Grand Mal", ilmestyi vuonna 2011, esikoisromaani "Helioskatastrofi" vuonna 2013, samana vuonna suomeksi.


title: Linda Boström Knausgård

text: Boström Knausgårdin äiti on ruotsalainen näyttelijä Ingrid Boström. Hänen puolisonsa on kirjailija Karl Ove Knausgård, ja heillä on neljä lasta. Hän on henkilöhahmo Karl Ove Knausgårdin romaanisarjassa "Taisteluni". Boström Knausgård on puhunut avoimesti kaksisuuntaisen mielialahäiriön diagnoosistaan.Yle: Linda Boström Knausgårdin, Märta Tikkasen ja Juha Itkosen keskustelu Helsinki Lit -tapahtumassa.


title: Klooga-Aedlinnan rautatieseisake

text: Klooga-Aedlinnan rautatieseisake () on rautatieseisake Kloogan kylässä Lääne-Harjun kunnassa Pohjois-Virossa. Se sijaitsee Tallinna–Paldiski-radalla, Kloogan ja Paldiskin rautatieasemien välillä 2,4 kilometriä Kloogasta ja 9,4 kilometriä Paldiskista.


title: Klooga-Aedlinnan rautatieseisake

text: Elronin Tallinna–Paldiski-junat pysähtyvä seisakkeella. Edestakaisia vuoroja on 14–15 päivässä (aikataulu 31.5.2015 alkaen).


title: Koripallon naisten maailmanmestaruuskilpailut 1990

text: Vuoden 1990 koripallon naisten maailmanmestaruuskilpailut pelattiin Malesiassa 12.–22. heinäkuuta. Kisoihin osallistui 16 maata. Mestaruuden voitti Yhdysvallat, hopeaa saavutti Jugoslavia ja pronssia Kuuba. Turnauksen korikuningatar oli Brasilian Hortência Marcari.


title: Takahashi Takeda

text: Takahashi Takeda on fiktiivinen hahmo Mortal Kombat -pelisarjassa. Hahmo teki ensiesiintymisensä Mortal Kombat X -pelissä.


title: Takahashi Takeda

text: Takahashi Takeda on Kenshiin poika. Takedan äidin kuoltua hänen ollessa nuori, Kenshi ohjasi Scorpionin kouluttamaan Takedaa Shirai Ryu -klaanin apulaisena ja opettamaan tälle taistelutaitoja valmistautumaan äitinsä murhaajia Red Dragon -klaania vastaan. Takeda omaa samat telepaattiset kyvyt kuin isänsä. Takeda oli aluksi vihainen isälleen saatuaan tietää totuuden mutta leppyi myöhemmin. Takeda liittyi myöhemmin Cassien johtamaan tiimiin. Takedalla oli myös suhde Jaxin tyttäreen Jacquihin.


title: Kung Jin

text: Kung Jin on fiktiivinen hahmo Mortal Kombat -pelisarjassa. Hahmo teki ensiesiintymisensä Mortal Kombat X -pelissä. Hänen aseenaan toimivat jousi ja lohikäärmesauva.


title: Kung Jin

text: Kung Jin on Kung Laon nuorempi serkku ja shaolinin-munkki. Kung Jin ihannoi serkkuaan lapsena mutta ei enää vanhempana. Kung Laon kuoleman jälkeen Kung Jinin perhe menetti omaisuutensa ja muuttivat yhdysvaltoihin. Tästä syystä Kung Jinistä tuli rosvo ja hän syytti Raidenia serkkunsa kuolemasta. Jinin yrittäessään varastaa jadepatsasta Sky Templesta Raiden ilmestyi paikalle toruen häntä. Kung Jin onnistui voittamaan Raidenin tappelussa, mutta Raiden paljasti että hänen oli tarkoitus hävitä jotta Jin järkeentyisi. Raiden ohjeisti Jinia liittymään Shaoliniin ja antoi patsaan takaisin Jinille. Jin uskoi ettei häntä hyväksyttäisi mutta Raiden sanoi ettei ole koskaan liian myöhäistä. Myöhemmin Kung Jin liittyi Cassien johtamaan tiimiin.


title: Koripallon naisten maailmanmestaruuskilpailut 1994

text: Vuoden 1994 koripallon naisten maailmanmestaruuskilpailut pelattiin Australiassa 2.–12. kesäkuuta. Kisoihin osallistui 16 maata. Mestaruuden voitti historian ensimmäistä kertaa Brasilia, hopeaa saavutti Kiina ja pronssia Yhdysvallat. Turnauksen korikuningatar oli Brasilian Hortência Marcari.


title: Fidel Martínez

text: Fidel Francisco Martínez Tenorio (15. helmikuuta 1990, Sucumbíos) on ecuadorilainen jalkapalloilija. Hän pelaa méxicolaisessa Club Universidad Nacionalissa. Hän on pelipaikaltaan hyökkääjä.


title: Fidel Martínez

text: Martínez aloitti ammattilaisuransa vuonna 2010 Deportivo Quitossa, missä voitti vuonna 2011 Ecuadorin mestaruuden. Hän pelasi Quitossa 50 ottelua tehden niissä 12 maalia. Heinäkuussa 2012 hän siirtyi Club Tijuanaan, jossa pelasi heinäkuuhun 2014 asti. Tijuanassa hän pelasi 56 ottelua tehden niissä 14 maalia. Heinäkuussa 2014 hän siirtyi lainalle yhdeksi kaudeksi Universidad de Guadalajaraan, jossa teki 10 maalia 31 ottelussa. Toukokuussa 2015 hän siirtyi méxicolaiseen Club Universidad Nacionaliin.


title: Fidel Martínez

text: Martínez pelasi ensimmäisen ottelunsa Ecuadorin maajoukkueessa 17. joulukuuta 2008 ystävyysottelussa Irania vastaan. Hän teki maajoukkueuransa ensimmäisen maalin samassa ottelussa, joka oli ottelun ainoa maali. Hän osallistui myös yhdessä ottelussa. Hänet valittiin myös Ecuadorin kokoonpanoon lopputurnaukseen, mutta ei pelannut otteluakaan turnauksessa. Martínez pelasi vuoden 2015 Copa Américassa Ecuadorin jokaisessa ottelussa. Yhteensä Martínez on pelannut maajoukkueessa 30 ottelua tehden niissä seitsemän maalia.


title: Koripallon naisten maailmanmestaruuskilpailut 1998

text: Vuoden 1998 koripallon naisten maailmanmestaruuskilpailut pelattiin Saksassa 26 toukokuuta – 7. kesäkuuta. Kisoihin osallistui 16 maata. Mestaruuden voitti Yhdysvallat. Hopeaa saavuttanut Venäjä ja pronssia saavuttanut Australia ylsivät ensimmäistä kertaa MM-mitaleille. Turnauksen korikuningatar oli Brasilian Janeth Arcain.


title: Dijodimetaani

text: Dijodimetaani eli metyleenijodidi (CHI) on jodattuihin alkaaneihin kuuluva orgaaninen yhdiste. Yhdistettä käytetään orgaanisissa synteeseissä ja mineraalien erottamiseen.


title: Dijodimetaani

text: Huoneenlämpötilassa dijodimetaani on väritöntä tai kellertävää nestettä. Yhdisteen väri muuttuu valon ja ilman vaikutuksesta ruskeaksi, johtuen jodin muodostumisesta. Dijodimetaani liukenee hieman veteen ja paremmin orgaanisiin liuottimiin kuten etanoliin, dietyylieetteriin, kloroformiin ja bentseeniin. Yhdiste ärsyttää ihoa, silmiä ja limakalvoja.


title: Dijodimetaani

text: Dijodimetaania voidaan valmistaa käsittelemällä jodoformia emäksisissä olosuhteissa natriumformiaatilla, natriumetoksidilla tai natriumarseniitilla. Muita tapoja ovat jodietikkahapon hapetus kaliumpersulfaatilla tai kaliumjodidin ja dikloorimetaanin välinen niin kutsuttu Finkelstein-reaktio.


title: Dijodimetaani

text: Dijodimetaanin ja bentseenin seoksia voidaan käyttää mineraalien taitekertoimen määrittämiseen ja mineraalien erottamiseen toisistaan tiheyden perusteella. Yhdistettä käytetään lähtöaineena muun muassa röntgenkuvauksessa käytettävien varjoaineiden ja muiden lääkeaineiden valmistuksessa. Sitä käytetään myös Simmons–Smith-reaktio-reaktioissa kuparin ja sinkin seoksen kanssa.


title: Vaasan ylioppilaslehti

text: Vaasan ylioppilaslehti eli Vylkkäri on Vaasan yliopiston ylioppilaskunnan julkaisema järjestölehti kaikille yhteisön jäsenille. Lehti ilmestyy nykyään 5 kertaa lukuvuodessa paperisena. Lehti voi löytyy yliopiston kampukselta sekä toimitettuna tilausosoitteisiin. Lukijoita lehdellä on noin 4 000.


title: Vaasan ylioppilaslehti

text: Lehden päätoimittajan valitsee ylioppilaskunnan korkeinta päätäntävaltaa käyttävä 30-jäseninen edustajisto. Lehden päätoimittajana on toiminut syksystä 2016 alkaen Rasmus Arikka. Lehti on ilmestynyt vuodesta 1970 lähtien.


title: Vaasan ylioppilaslehti

text: Vaasan ylioppilaslehteä edeltänyt VeeKooYy-lehti ilmestyi vuoteen 1994 asti A4-kokoisena monistenippuna, muuttaen muotoaan Vaasan Yliopiston koulutustarjonnan muuttuessa. Lehden rooli muuttui aktiiviseksi, kun viestintätieteiden koulutus alkoi Vaasassa vuonna 1991. Vuonna 1994 lehti siirtyi painettavaksi Tabloid-kokoon, viettäen samalla 25-vuotisjuhliaan. Samana vuonna päätettiin myös siirtyä päätoimittajan 2-vuotiskauteen.


title: Kloogan inkeriläisleiri

text: Kloogan inkeriläisleiri oli inkeriläisten kauttakulkuleiri Pohjois-Virossa vuosina 1943–44. Leirin kautta kuljetettiin yli 60 000 inkeriläistä Suomenlahden perukan asuinalueiltaan Suomeen.


title: Kloogan inkeriläisleiri

text: Natsi-Saksan valloitettua Neuvostoliiton alueita, muun muassa Leningradin eteläpuoliset alueet loppuvuodesta 1941, jäi suuri osa asukkaista sotatoimialueelle. Keväällä 1942 Inkerin alueella oli kova pula ruuasta, minkä seurauksena saksalaiset siirsivät osan asukkaista Viroon osan lähtiessä Saksaan. Vuoden 1942 lopulla Inkeristä poissiirtyneitä oli noin 20 000. Vuodenvaihteessa 1942–43 Saksa ja Suomi sopivat alueen Inkerin suomalaisten ja suomalaissukuisten (inkeroiset, vatjalaiset) siirtämisestä vapaaehtoisperiaatteella Suomeen.


title: Kloogan inkeriläisleiri

text: Alueen asukkaita siirrettiin Suomeen kaikkiaan 63 205, joista 61 163 kulki Viron kautta vajaan 15 kuukauden aikana ajanjaksolla 29.3.1943–17.6.1944. Ennen tätä, marraskuussa 1942, oli jo siirretty 391 inkeriläistä orpolasta Suomeen.


title: Kloogan inkeriläisleiri

text: Suomeen siirrettävät inkeriläiset koottiin karanteenileireille Kloogan-Paldiskin alueelle, Kloogan, Paldiskin ja Pölkkylän eli Põllkülan leireille, ennen Suomeen kuljettamista. Olot leireillä olivat karut, ja yli 6 000 inkeriläistä kuoli nälkään ja tauteihin matkan aikana.


title: Kloogan inkeriläisleiri

text: Kuljetukset hoidettiin suomalaisilla laivoilla Paldiskista pääasiassa Hankoon, mutta myös Pohjankuruun, Turkuun ja Raumalle. Kuljetuksissa oli mukana kaikkiaan 16 laivaa, muun muassa s/s Aranda, höyrylaiva Suomi, miinalaiva Louhi, S/S Lokki ja S/S Arcturus.


title: Kloogan inkeriläisleiri

text: Põllkülassa on Suomen-matkalla kuolleiden inkeriläisten hautausmaa ja hautamuistomerkki.


title: Drones

text: Drones on englantilaisen rockyhtye Musen seitsemäs studioalbumi. Albumi julkaistiin Euroopassa 5. kesäkuuta 2015 ja 8. kesäkuuta briteissä levymerkillä Warner Bros. Records ja Helium-3. Drones on konseptialbumi, joka kertoo protagonistin matkasta yksinäisyydestä robottien pariin. Yhtye palasi albumilla vanhaan alkuaikojen tyyliinsä ja yksinkertaisti kitara-basso-rumpu rocksoundejaan. Albumi sai hyvän vastaanoton kriitikoilta; musiikkia kehuttiin, mutta lyyrikoita kritisoitiin.


title: Francisco Silva

text: Francisco Andrés Silva Gajardo (s. 11. helmikuuta 1986 Quillota) on chileläinen jalkapalloilija, joka edustaa Meksikon Liga MX:ssä pelaavaa Chiapasia. Pelipaikaltaan oikeajalkainen Silva on puolustava keskikenttäpelaaja. Hän kuuluu myös Chilen jalkapallomaajoukkueeseen.


title: Francisco Silva

text: Silva aloitti uransa kotimaansa pääsarjan Universidad Católicassa. Hän edusti seuraa vuodet 2005-2013 voittaen kerran Chilen Primera Divisiónin ja Chilen cupin. Hän pelasi seuran paidassa 120 liigaottelua tehden niissä viisi maalia. Otteluita kertyi myös Copa Libertadoresissa.


title: Francisco Silva

text: Tammikuussa 2013 Silva siirtyi lainalle Espanjan Primera Divisiónin CA Osasunaan. Hän teki kevätkaudella 16 pelissä yhden maalin ja Osasuna osti Silvan omakseen. Kaudella 2013-2014, joka päättyi Osasunan putoamiseen sarjasta, Silva pelasi 32 ottelua. Kaudeksi 2014-2015 hän siirtyi lainalle Belgian Jupiler Pro Leaguen Club Bruggeen, jossa hän voitti Belgian cupin ja pelasi myös Eurooppa-liigaa.


title: Francisco Silva

text: Heinäkuussa 2015 Silva siirtyi Meksikon Liga MX:n Chiapasiin. Hän pelasi avauskaudellaan 28 ottelussa.


title: Francisco Silva

text: Silva debytoi Chilen jalkapallomaajoukkueessa toukokuussa 2007 ystävyysottelussa Kuubaa vastaan. Hän kuului joukkueeseen vuoden 2011 Copa Américassa, jossa hän pelasi yhdessä ottelussa. Vuoden 2014 MM-kilpailuissa Silva pelasi kolmessa ottelussa. Hän oli mukana voittamassa kultaa vuoden 2015 Copa Américasta pelaten yhdessä ottelussa, finaalissa Argentiinaa vastaan. Silva valittiin joukkueeseen loukkaantuneen Edson Puchin varamiehenä.


title: Francisco Silva

text: Silva kuuluu Chilen joukkueeseen myös vuoden 2016 Copa América Centenariossa.


title: Francisco Silva

text: Universidad Católica


title: Francisco Silva

text: Club Brugge


title: Francisco Silva

text: Chile


title: Orlando Ortega

text: Orlando Ortega Alejo (s. 29. heinäkuuta 1991 Havanna) on kuubalaissyntyinen, nykyään espanjalainen pika-aitajuoksija ja olympiamitalisti, joka kilpailee pääosin 110 metrin aitajuoksussa. 182 senttimetriä pitkän ja 77 kilogrammaa painavan Ortegan valmentajana toimii Kelvyn Antunez.


title: Orlando Ortega

text: Ortega oli mukana vuoden 2012 kesäolympialaisissa Lontoossa, jossa hän oli finaalin kuudes. Vuoden 2013 MM-kilpailuissa Moskovassa Ortega jäi alkueriin. Hän saavutti pronssia vuoden 2011 Pan-Amerikan kisoista 110 metrin aidoista. Ortegan ennätys on heinäkuussa 2015 Pariisin Timanttiliigan osakilpailussa juostu voittotulos 12,94.


title: Orlando Ortega

text: Ortega sai Espanjan kansalaisuuden vuonna 2015. Espanjan edustusoikeuden arvokilpailuihin hän sai 29. heinäkuuta 2016. Hän saavutti hopeaa 110 metrin aidoista vuoden 2016 kesäolympialaisista Rio de Janeirosta ajalla 13,17. Hän oii 2017 seitsemäs sekä 60 metrin aitajuoksussa Belgradin EM-hallikilpailuissa että 110 metrin aitajuoksussa Lontoon MM-kilpailuissa 2017. Berliinin EM-kilpailuissa 2018 hän sai 110 metrin aitajuoksussa pronssia ajalla 13,34.


title: Orlando Ortega

text: Ulkoradoilla


title: Orlando Ortega

text: Sisäradoilla


title: Corey Brewer

text: Corey Wayne Brewer (s. 5. maaliskuuta 1986 Portland, Tennessee) on yhdysvaltalainen koripalloilija, joka on pelannut NBA:ssa vuodesta 2007 lähtien.


title: Corey Brewer

text: Pienenä laitahyökkääjänä tai heittävänä takamiehenä pelaavan Brewerin varasi seitsemännellä vuorolla Minnesota Timberwolves, jota Brewer edusti kevääseen 2011 saakka ja uudestaan kauden 2013–2014. Kauden 2010–2011 päätteeksi hän voitti Dallas Mavericksissa NBA:n mestaruuden.


title: Corey Brewer

text: Brewer teki heinäkuussa 2015 epävirallisen tiedon mukaan Houstonin kanssa kolmivuotisen, yhteensä 23,4 miljoonan dollarin jatkosopimuksen. Helmikuussa 2017 hänet kuitenkin myytiin Los Angeles Lakersiin. Maaliskuussa 2018 hän solmi sopimuksen Oklahoma City Thunderin kanssa.


title: Kerttu Korhonen

text: Kerttu Elina Korhonen (s. 5. heinäkuuta 1915 Kuopio) on suomalainen Kuopiossa asuva toimistotyöntekijä ja näytelmäkirjailija.


title: Kerttu Korhonen

text: Korhosen vanhemmat olivat vaatturimestari Antti Ronkainen ja Selma Rissanen. Hän on naimisissa radiosähköttäjä Jorma Korhosen kanssa.


title: Hugo Meurer

text: Hugo Meurer (28. toukokuuta 1869 Sallach, Steiermark, Itävalta-Unkari – 4. tammikuuta 1960 Kiel, Länsi-Saksa) oli saksalainen vara-amiraali. Suomen sisällissodan aikana huhtikuussa 1918 hän komensi laivasto-osastoa, joka kuljetti Saksan Itämeren-divisioonan joukot Suomeen ja tuki mereltä käsin niiden operaatioita eteläisessä Suomessa.


title: Hugo Meurer

text: Meurer palveli Saksan keisarillisessa laivastossa vuodesta 1886. Ensimmäisen maailmansodan aikana hän toimi aluksi linjalaiva "SMS Deutschlandin" kapteenina ja osallistui vuonna 1916 Skagerrakin meritaisteluun. Vuosina 1916–1917 hän oli sotalaiva "SMS Königin" kapteenina ja sai sen jälkeen ylennyksen kontra-amiraaliksi sekä siirron avomerilaivaston 4. laivueen toiseksi amiraaliksi. Hän osallistui myös Saarenmaan maihinnousuun vuoden 1917 lopulla.


title: Hugo Meurer

text: Meurer määrättiin 21. helmikuuta 1918 muodostamaan Itämeren laivastoon erikoisosasto jalkaväkidivisioonan kuljettamiseksi Suomeen. Operaatiota vaikeuttivat lähinnä Suomenlahden jäät ja venäläisten asettamat merimiinat. Valmistellessaan varsinaista maihinnousua eteläiseen Suomeen Meurer suoritti laivasto-osastonsa ja yhden jalkaväkipataljoonan voimin 7. maaliskuuta maihinnousun Ahvenanmaalle, jossa saksalaiset eivät kohdanneet vastarintaa. Meurerin laivaston kuljettamat Itämeren-divisioonan joukot tekivät hänen ehdotuksestaan päämaihinnousun Hangossa 3. huhtikuuta. Meurer neuvotteli siellä Saksan edustajana 5. huhtikuuta Hangon sopimuksen, joka takasi Venäjän Itämeren-laivaston puolueettomuuden saksalaisten hyökäessä Helsinkiin. Jalkaväkijoukkojen edettyä maitse Helsingin porteille Meurerin laivasto-osasto siirtyi tukemaan Helsingin valtausta meren puolelta 12. huhtikuuta. Koska Viaporin suuri venäläinen varuskunta antautui ennaltasovitusti saksalaisille, Meurer saattoi lähettää joukkonsa Katajanokan rantaan, mistä käsin linjalaivat "SMS Posen" ja "SMS Westfalen" pommittivat Kauppatorin ympäristöä kunnes suomalaiset punaiset antautuivat. Meurerin laivasto-osasto ei Helsingin kukistumisen jälkeen osallistunut sisällissodan taisteluihin, mutta se partioi Suomenlahdella estääkseen Etelä-Suomen punaisia pakenemasta meritse. Meurerin komennus Suomessa päättyi 2. toukokuuta, jolloin hän palasi Kieliin ja hänen tilalleen tuli amiraali Ludolf von Uslar.


title: Hugo Meurer

text: Saksan tehtyä aselevon marraskuussa 1918 Meurer neuvotteli Saksan laivaston edustajana ehdot, joilla avomerilaivasto antautui ja luovutettiin briteille. Hän palveli sen jälkeen Itämeren laivastoaseman päällikkönä Kielissä, kunnes vetäytyi palveluksesta vuonna 1920. Hän sai eronsa yhteydessä ylennyksen vara-amiraaliksi. Hän kuoli Kielissä 90-vuotiaana vuonna 1960.


title: Hugo Meurer

text: Kontra-amiraali Hugo Meurerille myönnettiin Suomen vapaudenristin suurristi jalokivin ja miekoin koristettuna 7. heinäkuussa 1918.


title: Jeff Green (koripalloilija)

text: Jeffrey Lynn Green (s. 28. elokuuta 1986 Cheverly, Maryland) on yhdysvaltalainen koripalloilija, joka on pelannut NBA:ssa vuodesta 2007 lähtien.


title: Jeff Green (koripalloilija)

text: Pienenä tai isona laitahyökkääjänä pelaavan Greenin varasi viidennellä vuorolla Boston Celtics. Vuodet 2007–2011 Green pelasi kuitenkin Seattle SuperSonicsissa, sittemmin Oklahoma City Thunderissa. Tulokaskaudellaan 2007–2008 hänet valittiin . Vuodet 2011–2015 Green pelasi Bostonissa.


title: Jeff Green (koripalloilija)

text: Tammikuussa 2015 Memphis Grizzliesiin siirtynyt Green käytti optionsa joukkueen kanssa kaudelle 2015–2016. Sittemmin hän on edustanut Los Angeles Clippersia, Orlando Magicia, kaudella 2017–2018 Cleveland Cavaliersia sekä heinäkuusta 2018 alkaen Washington Wizardsia.


title: Jeff Green

text: Jeff Green -nimisiä henkilöitä ovat:


title: Nikolai Konstantin Hornborg

text: Nikolai Konstantin Hornborg (18. joulukuuta 1825 Valkeala – 19. joulukuuta 1902 Valkeala) oli suomalainen senaattori ja hovioikeudenneuvos.


title: Nikolai Konstantin Hornborg

text: Hornborgin vanhemmat olivat Valkealan kirkkoherra Johan Kristian Hornborg (1783–1864) ja Margareta Sofia Knorring. Hän kävi Haminan piirikoulua, pääsi ylioppilaaksi 1842 ja suoritti Helsingin yliopistossa tuomarintutkinnon 1847. Hornborg sai varatuomarin arvon 1851.


title: Nikolai Konstantin Hornborg

text: Hornborg oli Viipurin raastuvanoikeuden ja maistraatin notaarina 1853–1857 ja Viipurin hovioikeudessa kanslistina 1857–1859, kirjaajana 1859, ylimääräisenä viskaalina 1859–1861, notaarina 1861–1864, varakanneviskaalina 1864–1865, kanneviskaalina 1865–1868, asessorina 1868–1874 ja hovioikeudenneuvoksena 1874–1887. Hän oli Suomen senaatin oikeusosastolla senaattorina 1887–1899.


title: Nikolai Konstantin Hornborg

text: Hornborg omisti Oravalan kartanon Valkealassa. Hornborg oli naimisissa vuodesta 1871 Alexandrine Roedigerin (s. 1845) kanssa. Metsänhoitaja Nils Hugo Hornborg (s. 1880) oli heidän poikansa, samoin kuin asianajaja, urheiluvaikuttaja Lars Hornborg (s. 1890).


title: Etapit 1–11 Ranskan ympäriajossa 2015

text:
Ranskan ympäriajon 2015 etappien 1–11 tulokset:
Rohan Dennis saavutti Ranskan ympäriajon kaikkien aikojen nopeimman henkilökohtaisen aika-ajoetapin keskinopeuden 55,4 km/h. Aiempi ennätys oli Chris Boardmanin nimissä Ranskan ympäriajon 1994 prologista. Tony Martin sijoittui toiseksi ja Fabian Cancellara kolmanneksi.


title: Etapit 1–11 Ranskan ympäriajossa 2015

text:
Kilpailun suurimmista ennakkosuosikeista Vincenzo Nibali hävisi Dennisille 43 sekuntia, Chris Froome 50 sekuntia, Alberto Contador 58 sekuntia ja Nairo Quintana minuutin ja sekunnin.
1. etapin tulokset
Kokonaistilanne 1. etapin jälkeen


title: Etapit 1–11 Ranskan ympäriajossa 2015

text: Kova tuuli ja kolarit hajottivat ajajaryhmän viimeisillä kymmenillä kilometreillä. 24 ajajan kärkiryhmä, jossa olivat mukana muun muassa Chris Froome, Tejay van Garderen, Alberto Contador ja Rigoberto Uran, saapui maaliin lähes puolitoista minuuttia ennen pääjoukkoa, johon kuuluivat esimerkiksi Jean-Christophe Péraud, Joaquim Rodríguez, Romain Bardet, Thibaut Pinot, Vincenzo Nibali, Alejandro Valverde ja Nairo Quintana.


title: Etapit 1–11 Ranskan ympäriajossa 2015

text:
André Greipel voitti etapin täpärästi ennen Peter Sagania. Kolmanneksi tullut Fabian Cancellara sai haltuunsa johtajan Maillot jaune -paidan.
2. etapin tulokset
Kokonaistilanne 2. etapin jälkeen


title: Etapit 1–11 Ranskan ympäriajossa 2015

text: Kilpailun kolmatta etappia varjosti 58 kilometriä ennen maalia sattunut kolari, jonka seurauksena William Bonnet, Tom Dumoulin ja Simon Gerrans joutuivat keskeyttämään kilpailun. Myös kilpailua johtanut Fabian Cancellara oli osallisena kolarissa, ja keskeytti kilpailun etapin jälkeen.


title: Etapit 1–11 Ranskan ympäriajossa 2015

text: Joaquim Rodríguez voitti Mur de Huyn nousuun päättyneen etapin ennen Chris Froomea, Alexis Vuillermoz sijoittui kolmanneksi.


title: Etapit 1–11 Ranskan ympäriajossa 2015

text:
3. etapin tulokset
Kokonaistilanne 3. etapin jälkeen


title: Etapit 1–11 Ranskan ympäriajossa 2015

text: Tony Martin voitti seitsemän mukulakiviosuutta sisältäneen neljännen etapin karattuaan pääjoukosta kolme ja puoli kilometriä ennen maalia. Seuraavat 34 pyöräilijää hävisivät Martinille kolme sekuntia. Heidän joukossaan olivat kaikki Tourin ennakkosuosikit, paitsi Thibaut Pinot, joka hävisi Martinille kolme minuuttia 23 sekuntia.


title: Etapit 1–11 Ranskan ympäriajossa 2015

text:
4. etapin tulokset
Kokonaistilanne 4. etapin jälkeen


title: Etapit 1–11 Ranskan ympäriajossa 2015

text:
André Greipel saavutti uransa kahdeksannen etappivoiton Ranskan ympäriajossa kukistettuaan vastatuuleen ajetussa loppukirissa Peter Saganin ja Mark Cavendishin. Kova sivutuuli oli jakanut pääjoukon kahtia, kokonaiskilpailun kärkinimet ja suurimmat ennakkosuosikit tulivat kaikki maaliin kärkiryhmässä.
5. etapin tulokset
Kokonaistilanne 5. etapin jälkeen


title: Etapit 1–11 Ranskan ympäriajossa 2015

text: Zdeněk Štybar voitti kuudennen etapin karattuaan pääjoukosta etapin päättäneessä nousussa. Kokonaiskilpailua johtanut Tony Martin kaatui loppunousussa, mursi solisluunsa ja ilmoitti etapin jälkeen keskeyttävänsä kilpailun. Kaikki päivän kolme mäkikirikilpailua voittaneesta Daniel Teklehaimanotista tuli ensimmäinen afrikkalainen Maillot à pois -paidan haltija Ranskan ympäriajon historiassa.


title: Etapit 1–11 Ranskan ympäriajossa 2015

text:
6. etapin tulokset
Kokonaistilanne 6. etapin jälkeen


title: Etapit 1–11 Ranskan ympäriajossa 2015

text: Mark Cavendish saavutti ensimmäisen etappivoittonsa suuressa ympäriajossa lähes kahteen vuoteen kukistettuaan loppukirissä André Greipelin ja Peter Saganin.


title: Etapit 1–11 Ranskan ympäriajossa 2015

text: Kukaan ei pitänyt seitsemännellä etapilla Maillot jaune -paitaa, koska kokonaiskilpailua johtanut Tony Martin joutui keskeyttämään kuudennen etapin jälkeen, eikä johtoon siirtynyt Chris Froome halunnut kunnioituksesta Martinia kohtaan ajaa keltaisessa paidassa.


title: Etapit 1–11 Ranskan ympäriajossa 2015

text:
7. etapin tulokset
Kokonaistilanne 7. etapin jälkeen


title: Etapit 1–11 Ranskan ympäriajossa 2015

text: Alexis Vuillermoz voitti Mûr-de-Bretagnen nousuun päättyneen etapin ennen Daniel Martinia ja Alejandro Valverdea. Vincenzo Nibali hävisi kymmenen sekuntia muille kokonaiskilpailun ennakkosuosikeille.


title: Etapit 1–11 Ranskan ympäriajossa 2015

text:
8. etapin tulokset
Kokonaistilanne 8. etapin jälkeen


title: Etapit 1–11 Ranskan ympäriajossa 2015

text: Tejay van Garderenin BMC Racing Team voitti joukkueaika-ajon sekunnin erolla ennen Chris Froomen Team Skyta. Nairo Quintanan Movistar Team hävisi voittajalle neljä sekuntia, Alberto Contadorin Team Tinkoff-Saxo 28 sekuntia ja Vincenzo Nibalin Astana Team 35 sekuntia.


title: Etapit 1–11 Ranskan ympäriajossa 2015

text:
9. etapin tulokset
Kokonaistilanne 9. etapin jälkeen


title: Etapit 1–11 Ranskan ympäriajossa 2015

text: Chris Froome voitti Ranskan kansallispäivänä ajetun kymmenennen etapin ylivoimaisen ajon jälkeen. Heti 15 kilometrin mittaisen loppunousun alkuvaiheessa pääjoukosta putosivat muun muassa mäkikirikilpailua johtanut Daniel Teklehaimanot, Thibaut Pinot ja Jean-Christophe Péraud. Kymmenen kilometriä ennen maalia putosi myös edellisvuoden voittaja Vincenzo Nibali, samoin Rigoberto Urán ja Joaquim Rodríguez. Alberto Contador putosi Froomen, Richie Porten ja Nairo Quintanan kyydistä seitsemän kilometriä ennen maalia. Pian myös Tejay van Garderen, Robert Gesink, Adam Yates, Pierre Rolland, Geraint Thomas, Tony Gallopin ja Alejandro Valverde putosivat kärjen vauhdista.


title: Etapit 1–11 Ranskan ympäriajossa 2015

text: Froome lähti ratkaisevaan irtiottoon 6,4 kilometrin päässä maalista. Quintana ajoi pitkään toisena, kunnes Froomen tallitoveri Porte ohitti hänet etapin loppuhetkillä. Froome voitti Porten 59 sekunnilla ja Quintanan minuutilla ja neljällä sekunnilla. Contador hävisi Froomelle kaksi minuuttia 51 sekuntia, Nibali neljä minuuttia 25 sekuntia. Etapin ruokahuoltoalueella kaatunut ja olkapäätään loukannut Warren Barguil hävisi Froomelle kolme minuuttia 19 sekuntia.


title: Etapit 1–11 Ranskan ympäriajossa 2015

text:
10. etapin tulokset
Kokonaistilanne 10. etapin jälkeen


title: Etapit 1–11 Ranskan ympäriajossa 2015

text: Seitsemän pyöräilijän irtiottoryhmä karkasi pääjoukolta ennen Col d’Aspinin nousua. Siihen kuuluivat Emanuel Buchmann, Arnaud Démare, Rafał Majka, Steve Morabito, Serge Pauwels, Julien Simon ja Thomas Voeckler. Pääjoukosta irtautunut Daniel Martin tavoitti nejän minuutin päähän karanneen ryhmän Col d’Aspinissa. Rafał Majka teki ratkaisevan irtioton muutama kilometri ennen päivän toiseksi viimeisen nousun, Col du Tourmalet'n huippua. Hän voitti etapin lopulta minuutin erolla Daniel Martiniin.


title: Etapit 1–11 Ranskan ympäriajossa 2015

text: Alejandro Valverde tuli maaliin kaksi sekuntia ennen muita kokonaiskilpailun kärkipyöräilijöitä. Vincenzo Nibali hävisi 50 sekuntia muille ennakkosuosikeille.


title: Etapit 1–11 Ranskan ympäriajossa 2015

text:
11. etapin tulokset
Kokonaistilanne 11. etapin jälkeen


title: Paul Emil Forsman

text: Paul Emil Forsman (3. kesäkuuta 1826 Kuopio – 11. kesäkuuta 1906 Hyvinkää) oli suomalainen senaattori ja Viipurin hovioikeuden presidentti.


title: Paul Emil Forsman

text: Forsmanin vanhemmat olivat Vaasan hovioikeuden presidentti Johan William Forsman (1788–1883) ja Elisabet Charlotta Böcker. Hän kävi Helsingin yksityislyseota 1838–1842, pääsi ylioppilaaksi 1844 yksityistodistuksella ja suoritti Helsingin yliopistossa tuomarintutkinnon 1848. Forsman sai varatuomarin arvon 1851.


title: Paul Emil Forsman

text: Forsman oli Viipurin hovioikeudessa kanslistina 1856–1858, aktuaarina 1858–1859, notaarina 1859–1862, varakanneviskaalina 1862–1864, apujäsenenä 1863–1867, sihteerinä 1864–1867, asessorina 1867–1869 ja hovioikeudenneuvoksena 1869–1875. Hän oli Suomen senaatin oikeusosastolla senaattorina 1875–1887 ja sen jälkeen Viipurin hovioikeuden presidenttinä 1887–1902.


title: Paul Emil Forsman

text: Forsman oli naimisissa 1855–1883 Emma Sofia Viktorina Kuhlströmin (k. 1883) kanssa. Heidän poikansa oli Viipurin hovioikeuden hovioikeudenneuvos ja valtiopäivämies Arthur William Forsman.


title: Alppitunnelimyyrä

text: Alppitunnelimyyrä ("Microtus multiplex") on sukuun "Microtus"-kuuluva laji. Se muistuttaa pikkutunnelimyyrää, mutta on suurempikokoinen, noin 9-11 cm pitkä. Karvan väri on kellertävän ruskea. Sitä esiintyy enimmäkseen Alpeilla luoteisesta Ranskasta Sveitsiin ja pohjoiseen Italiaan. Se elää avoimessa maastossa ja korkeimmat paikat, missä sitä on havaittu, ovat 2800 metrin korkeudessa.


title: Manchester City WFC

text: Manchester City Women's Football Club (Manchester City Ladies FC) on manchesterilainen naisten jalkapallojoukkue. Se on perustettu vuonna 1988 ja on virallinen osa Manchester City FC -seuraa. Vuonna 2014 se voitti FA WSL Cupin eli naisten liigacupin, vuonna 2016 FA:n naisten superliigan mestaruuden ja vuonna 2017 naisten FA Cupin.


title: Manchester City WFC

text: Seurassa pelaavat muun muassa vuoden 2015 MM-pronssimitalistit Karen Bardsley, Lucy Bronze, Stephanie Houghton, Jill Scott ja Toni Duggan sekä kevään 2017 ajan lainasopimuksella FIFA:n vuosien 2015 ja 2016 parhaaksi pelaajaksi valitsema yhdysvaltalainen Carli Lloyd. Seuran managerina on marraskuusta 2013 toiminut Nick Cushing.


title: Mediatalo (Helsinki)

text: Mediatalo (entinen Radiotalo) () (engl. "Media House") on vuonna 1978 valmistunut Yleisradion rakennus ja pääsisäänkäynti. Mediatalo sijaitsee Yle-keskus Pasilassa Helsingin Länsi-Pasilassa. Rakennuksen on suunnitellut arkkitehti Kurt Simberg ja sen suurtuotantosiivessä sijaitsivat Suomen suurimmat musiikkistudiot ja maan ainoat kuunnelmastudiot. Nykyisin Mediatalossa on Ylen television uutisstudio sekä radio-studiot.


title: Mediatalo (Helsinki)

text: Rakennuksen nimi vaihtui Radiotalosta Mediataloksi virallisesti 27.2.2017. Mediatalosta tuli Ylen pääsisäänkäynti 1.4.2017, kun Iso Paja muuttui työmaa-alueeksi. Ylen Pasilan alueeseen kuuluvat Mediatalon lisäksi mm. Studiotalo ja Luova talo.


title: Mediatalo (Helsinki)

text: Talon suunnitteluhanke kulki alun perin nimellä Radiotalo I.  Pitkällinen suunnitteluprosessi aloitettiin jo 1960-luvulla. Varsinainen rakennussuunnittelu pääsi alkamaan vuonna 1972.


title: Mediatalo (Helsinki)

text: Kesällä 1976 pääurakoitsijaksi valittiin A. Puolimatka Oy ja harjannostajaisia vietettiin joulukuussa 1977. Kiinteistö valmistui 1978 ja osa toiminnoista otettiin käyttöön alkuvuodesta 1979. Radion lähetystoiminta uusissa yksiköissä pääsi alkamaan marraskuussa 1979. Ehkä juuri pitkän suunnitteluvaiheen ansiosta Radiotalosta tuli parempi kuin oli osattu odottaa. Hankkeen kokoa kuvaa, että rakennustyössä tarvittiin noin 4 000 piirustusta ja 500 henkilötyövuotta.


title: Mediatalo (Helsinki)

text: Rakennuksessa sijaitsi nk. suurtuotantosiipi, jonne oli rakennettu Suomen ainoat kuunnelmastudiot sekä ainutlaatuiset suuret musiikkistudiot. Suurtuotantosiipi purettiin vuonna 2016. Syynä tähän oli mm. se, että Helsingin kaupunki oli kaavoittanut alueen asuinrakentamiseen. Yle maksoi suurtuotantosiivestä sakkona kolminkertaista kiinteistöveroa.


title: Mediatalo (Helsinki)

text: Kuunnelmastudioihin oli suunniteltu erilaiset toisistaan poikkeavat jälkikaiunnan arvot erilaisia käyttötilanteita ja tarpeita varten.


title: Mediatalo (Helsinki)

text: Maineikkaat M1- ja M2-musiikkistudiot olivat ainutlaatuisia myös kansainvälisesti verrattuna. Suomessa ei ollut toisia tämän kokoisia äänitysstudioita. Kaksi 275 m:n kokoista (tilavuudet 1 900 m) oli tarkoitettu musiikin tuotantoon ja ne oli suunniteltu jälkikaiunta-ajaltaan erilaisiksi erityyppisiä musiikin lajeja varten (vrt. Finnvoxin suurin studio on tilavuudeltaan alle 1 000 m).


title: Mediatalo (Helsinki)

text: Musiikkistudioissa tehtiin vuosien saatossa lukuisia levytyksiä sekä Yleisradion kantanauhoja.


title: Mediatalo (Helsinki)

text: Silloisen Radiotalon akustisesta suunnittelusta vastasi diplomi-insinööri Juhani Borenius (s. 1932) johtamansa Yleisradion akustisen ryhmän kanssa. Borenius on ollut Suomen johtavia akustiikan ja äänitekniikan asiantuntijoita. Ääniteknillinen toimisto Paavo Arni ja kumppanit, johon Borenius kuului, vastasi muun muassa lukuisien Suomen konserttisalien ja -tilojen akustisesta suunnittelusta.


title: Mediatalo (Helsinki)

text: Suurtuotantosiipi rakennettiin hieman erilleen muusta silloisesta Radiotalosta, jotta ympäristön äänet ja kiinteistön muiden osien runkoäänet eivät kantautuisi rakennuksen tiloihin.


title: Mediatalo (Helsinki)

text: Tämän vuoksi rakennuksen osa oli myös muuta rakennusta matalampi, eikä sen yläpuolella ollut toimistokerroksia. Kulku päärakennuksesta suurtuotantosiipeen tapahtui erillisten ylikulkusiltojen kautta. Runkomelun ehkäisemiseksi rakennuksessa oli kelluvat rakenteet, jotka tekivät siitä rakennusteknisesti arvokkaan ja poikkeuksellisen.


title: Mediatalo (Helsinki)

text: Mediatalossa sijaitsee Yle Uutisten ja Urheilun pääkeskus.


title: Välimerentunnelimyyrä

text: Välimerentunnelimyyrä ("Microtus duodecimcostatus") on sukuun "Microtus" kuuluva laji. Turkki on tiheä ja hyvin pehmeä ja väriltään se on yleensä keltaisen sävyinen. Sitä esiintyy läntisen Välimeren rannikon seudulla. Se elää avoimessa maastossa jakorkeimmillaan sitä on havaittu 2250 metrin korkeudessa. Se kaivaa maanalaisia tunneleita.


title: Chelsea LFC

text: Chelsea Ladies Football Club on lontoolainen naisten jalkapallojoukkue. Se on perustettu vuonna 1992 ja on vuodesta 2004 ollut virallinen osa Chelsea FC -seuraa. Vuonna 2015 se voitti FA:n naisten superliigan mestaruuden ja naisten FA Cupin. Vuosina 2012 ja 2016 se oli FA Cupin loppuottelussa häviävänä osapuolena.


title: Chelsea LFC

text: Seurassa pelaavat muun muassa vuoden 2015 MM-pronssimitalistit Claire Rafferty, Katie Chapman ja Eniola Aluko sekä Ruotsin maajoukkuemaalivahti Hedvig Lindahl.


title: Chelsea LFC

text: Seuran managerina on heinäkuusta 2012 toiminut Emma Hayes.


title: Liverpool LFC

text: Liverpool Ladies Football Club on liverpoolilainen naisten jalkapallojoukkue. Se perustettiin vuonna 1989 nimellä Newton LFC, kaksi vuotta myöhemmin se muutti nimekseen Knowsley United WFC, ja vuodesta 1994 se on ollut osa Liverpool FC -seuraa. Vuosina 2013 ja 2014 se voitti FA:n naisten superliigan mestaruuden, ja vuosina 1994, 1995, ja 1996 se pelasi naisten FA Cupin loppuottelussa.


title: Liverpool LFC

text: Seurassa ovat pelanneet muun muassa vuoden 2015 MM-pronssimitalisti Fara Williams ja Nigerian maajoukkuehyökkääjä Asisat Oshoala.


title: Liverpool LFC

text: Seuran managerina on elokuusta 2012 toiminut Matt Beard.


title: Davide Zappacosta

text: Davide Zappacosta (s. 11. kesäkuuta 1992 Sora) on italialainen jalkapalloilija, joka edustaa Englannin Valioliigassa pelaavaa Chelseaa. Pelipaikaltaan oikeajalkainen Zappacosta on oikea laitapuolustaja.


title: Davide Zappacosta

text: Zappacosta aloitti jalkapallouransa AC Isola Lirissä, jota hän edusti vuodet 2010-2011 tehden 14 ottelussa yhden maalin. Vuodet 2011-2014 Zappacosta pelasi AS Avellinossa, jonka kanssa hän nousi Lega Pro Prima Divisionesta Serie B:hen kaudeksi 2013-2014. Heinäkuussa 2014 Zappacosta siirtyi Serie A:n Atalantaan, jossa hän teki pääsarjadebyyttinsä seuraavassa kuussa Hellas Veronaa vastaan. Avausmaalinsa hän teki tammikuussa 2015 Genoan verkkoon. Kaudella 2014-2015 Zappacosta teki 29 ottelussa kolme maalia.


title: Davide Zappacosta

text: Zappacosta pelasi Italian alle 21-vuotiaiden maajoukkueessa vuosina 2013-2015. Hän kuului joukkueeseen alle 21-vuotiaiden EM-kilpailuissa vuonna 2015.


title: Luettelo Yhdysvaltain ulkoministereiden ulkomaanmatkoista (1860–1920-luvut)

text: Luettelo Yhdysvaltain ulkoministereiden ulkomaanmatkoista 1860-1920 sisältää ulkoministerit William H. Sewardin ja Frank B. Kelloggin Matkat ovat aikajärjestyksessä.


text: Tämä luettelo on osa artikkelikokonaisuutta, joka on sivulla Luettelo Yhdysvaltain ulkoministereiden ulkomaanmatkoista. Sivulla ovat linkit Yhdysvaltain ulkoministereiden muilla vuosikymmenillä tekemiin ulkomaanmatkoihin.


title: Luettelo Yhdysvaltain ulkoministereiden ulkomaanmatkoista (1930–1940-luvut)

text: Luettelo Yhdysvaltain ulkoministereiden ulkomaanmatkoista 1930-1940 sisältää ulkoministerit Henry L. Stimsonin ja George C. Marshallin. Matkat ovat aikajärjestyksessä.


title: Luettelo Yhdysvaltain ulkoministereiden ulkomaanmatkoista (1950–1960-luvut)

text: Luettelo Yhdysvaltain ulkoministereiden ulkomaanmatkoista 1950-1960 sisältää ulkoministerit John Foster Dullesin ja Dean Ruskin. Matkat ovat aikajärjestyksessä.


title: Isaac Kiese Thelin

text: Isaac Kiese Thelin (s. 24. kesäkuuta 1992 Örebro) on ruotsalainen jalkapalloilija, joka edustaa Ranskan Ligue 1:ssä pelaavaa Girondins de Bordeaux'ta. Pelipaikaltaan oikeajalkainen Thelin on hyökkääjä. Hän kuuluu myös Ruotsin jalkapallomaajoukkueeseen.


title: Isaac Kiese Thelin

text: Thelin aloitti uransa Karlslunds IF:ssä, jossa hän pelasi vuosina 2009-2011 44 ottelua tehden niissä 18 maalia. Vuonna 2011 Thelin siirtyi Allsvenskanin IFK Norrköpingiin, jossa hän pelasi vuodet 2011-2014 viimeistellen 48 ottelussa kuusi kertaa. Heinäkuussa 2014 Thelin siirtyi Allsvenskanin Malmö FF:ään, jossa hän voitti tuolla kaudella Allsvenskanin lisäksi myös Ruotsin supercupin debytoiden myös Mestareiden liigassa. Tammikuussa 2015 Thelin siirtyi Ranskan Ligue 1:n Girondins de Bordeaux'hon, jonka paidassa hän teki yhden maalin kevätkauden 13 pelaamassaan ottelussa.


title: Isaac Kiese Thelin

text: Thelin olisi voinut edustaa Ruotsin sijaan myös Kongon demokraattista tasavaltaa, sillä hänen isänsä on sieltä kotoisin. Thelin on edustanut Ruotsia alle 17- ja alle 21-vuotiaissa. Vuonna 2015 hän oli mukana voittamassa alle 21-vuotiaiden Euroopan-mestaruutta tehden turnauksessa yhden maalin. Ruotsin jalkapallomaajoukkueessa Thelin debytoi jo marraskuussa 2015 EM-karsintaottelussa Montenegroa vastaan.


title: Isaac Kiese Thelin

text: Malmö FF


title: Isaac Kiese Thelin

text: Ruotsi


title: Luettelo Yhdysvaltain ulkoministereiden ulkomaanmatkoista (1970–1990-luvut)

text: Luettelo Yhdysvaltain ulkoministereiden ulkomaanmatkoista 1970–1990-luvuilla sisältää ulkoministerit William P. Rogersista ja Madeleine Albrightiin. Matkat ovat aikajärjestyksessä.


title: Luettelo Yhdysvaltain ulkoministereiden ulkomaanmatkoista (2000–nykyaika)

text: Tämä on luettelo Yhdysvaltain ulkoministereiden ulkomaanmatkoista 2000 - nykyaika. Tässä artikkelissa on luettelo Yhdysvaltain ulkoministereiden ulkomaanmatkoista Colin Powellista nykyaikaan.


text: Luettelo on osa artikkelikokonaisuutta, joka on sivulla Luettelo Yhdysvaltain presidenttien ulkomaanmatkoista.Sivulla ovat linkit Yhdysvaltain ulkoministereiden muilla vuosikymmenillä tekemiin ulkomaanmatkoihin. Luettelo on kronologinen eli vuodesta 2010 nykyhetkeen. Luetteloon sisältyvät sekä yksityis- ja lomamatkat että viralliset valtiovierailut presidenttien seurueessa. Luettelossa ovat vain ulkomaanmatkat, jotka ulkoministerit ovat suorittaneet virkakautensa aikana.


title: Anthony Yigit

text: Anthony Yigit (s. 1. syyskuuta 1991 Farsta) on ruotsalainen ammattilaisnyrkkeilijä. Hän edustaa Sauerland-tallia. 171 senttimetriä pitkä oikeakätinen Yigit kilpailee ylemmässä kevytsarjassa.


title: Anthony Yigit

text: Amatöörinä Yigit selviytyi vuoden 2012 kesäolympialaisiin Lontooseen, jossa hän putosi toisella kierroksella. Helmikuussa 2013 Yigit solmi ammattilaissopimuksen tunnetun nyrkkeilytiimi Team Sauerlandin kanssa. Yigit on otellut ammattilaisurallaan 15 ottelua, joista 14 on päättynyt voittoon ja yksi ratkaisemattomasti. Voitoista kuusi on tullut tyrmäyksellä.


title: Anthony Yigit

text: Yigitillä on sukujuuria monessa maassa. Hänen isänsä on Venäjältä, äidinisä Turkista ja äidinäiti Suomesta. Yigit osasi nuorempana puhua suomea, mutta on kadottanut tämän taidon.


title: Rusotuonenpuu

text: Rusotuonenpuu ("Gliricidia sepium") on tropiikissa kasvava puulaji. Lajia viljellään yleisesti sen monikäyttöisyyden takia.


title: Rusotuonenpuu

text: Rusotuonenpuu kasvaa 10–15 metriä korkeaksi. Runko on mutkainen ja ohut. Puuaines on tummaa ja kovaa. Luontaisella levinneisyysalueella se pudottaa kuivana kautena lehtensä. Siemenet ovat myrkyllisiä. Laji vesoo voimakkaasti ja sitä on helppoa lisätä myös suvuttomasti pistokkaista.


title: Rusotuonenpuu

text: Luonnonvaraisena rusotuonenpuuta tavataan Meksikon ja Keski-Amerikan alavilla alueilla, joilla on selkeä sade- ja kuivankauden vaihtelu. Villiintyneenä viljelykarkulaisena lajia tavataan lähes koko tropiikin alueella.


title: Rusotuonenpuu

text: Rusotuonenpuu on monikäyttöinen puulaji. Perinteisesti sitä on käytetty peltometsäviljelyksessä esimerkiksi kaakaon kanssa. Tällöin rusotuonenpuu suojaa viljelyksiä liialta auringonpaahteelta ja lehtikarike lannoittaa maata. Laji myös sitoo erittäin hyvin typpeä maaperään. Puun myrkyllisistä siemenistä valmistetaan käymisteitse rotanmyrkkyä. Karjankasvattajat käyttävät katkaistuja, voimakkaasti vesovia rusotuonenpuun lehtiä karjanrehuksi. Vaikka puun siemenet ovat myrkyllisiä, lehdet ovat erittäin proteiinipitoista rehua karjalle. Puuaines ei kelpaa rakennuspuuksi, mutta sitä käytetään polttopuuna. Lajia kasvatetaan myös varjoa antavana aidannepuuna.


title: Lianne Sanderson

text: Lianne Sanderson (s. 3. helmikuuta 1988) on englantilainen jalkapalloilija, pelipaikaltaan hyökkääjä. Hän on pelannut Englannin naisten maajoukkueessa MM-kilpailujen 2015 päättyessä 49 maaottelua ja tehnyt niissä 15 maalia. Hän saavutti EM-hopeaa vuonna 2009 ja MM-pronssia vuonna 2015.


title: Lianne Sanderson

text: Sanderson esiintyi ensimmäisen kerran Englannin naisten maajoukkueessa toukokuussa 2006. MM-kilpailuissa 2007 hän pääsi vaihtopelaajana kentälle puolivälierässä Yhdysvaltoja vastaan. MM-kilpailuissa 2015 hän pääsi vaihtopelaajana kentälle yhdessä alkulohko-ottelussa ja pronssiottelussa.


title: Lianne Sanderson

text: Seuratasolla Sanderson edustaa nuoruusvuosiensa seuraa Arsenalia, jonne hän palasi vuodeksi 2015 pelattuaan välillä muiden englantilaisseurojen lisäksi Espanjassa ja Yhdysvalloissa.